text:
Rutsiro: Imbuto Foundation yatangije ikigo gishinzwe imikurire y’abana
Umuryango Imbuto Foundation watangije ikigo kizajya gifasha ababyeyi batishoboye mu mikurire y’abana babo mu Murenge wa Kivumu, Karere ka Rutsiro.
Abana bo muri ako gace bakoraga ibilometero bigera kuri bine kugira ngo babashe kugera ku ishuri ribanza rya Ruhondo,akaba ari ryo riri hafi.
Icyari gihangayikishije kurushaho ni abana bageze mu gihe cyo kwiga amashuri y’incuke bagera ku 7.000 muri uwo murenge, batagiraga aho bigira.
Icyo kigo cya ECD (Early Childhood Development Center) cyatashywe ku itariki ya 9 Nyakanga 2018, cyubatswe mu Kagari ka Kirambi.
Icyo kigo kimwe n’ibindi bya ECD bisanzwe biri hirya no hino mu gihugu,byubatswe ku bufatanye bwa Imbuto Foundation n’umuryango Tamari. Ibi bigo bishinzwe guha abana ubumenyi n’ubufasha bw’ibanze kugira ngo bazakure neza haba ku mubiri no mu mitekerereze.
Ikigo cya ECD cyakira abana bari hagati y’imyaka itatu n’itandatu, bagatangira kwigishwa amasomo azamura imitekerereze yabo ariko bakanahabwa indyo yuzuye kugira ngo bibarinde kugwingira.Ikibazo cyo kugwingira muri mu Karere ka Rutsiro kuri ku kigero cya 43%.
Abo bana banigishwa gutanga amakuru ku ihohoterwa rikorerwa mu ngo iwabo cyangwa mu baturanyi.
Abita kuri abo bana ni Abarimu babizobereyemo, kuko abenshi muri bo bigisha no mu mashuri abanza, nk’uko bitangazwa na Sylvestre Bisangwabagabo, Umunyamabanga nshingwabikorwa w’Umurenge wa Kivumu.
Bisangwabagabo avuga ko ibigo bya ECD binahugura abarimu kugira ngo umwana udashobora gukora urwo rugendo ruto, ahabwe ubumenyi no kwitabwaho mu rugo. Avuga ko kugeza ubu bateganya ko nta mwana ugomba gukora ibirometero birenze bibiri agiye ku ishuri rya ECD.
Sandrine Umutoni, Umuyobozi wa Imbuto Foundation ashimira umuryango Tamari ubafasha mu gushyira mu bikorwa uwo mushinga.
Ati “Uyu mushinga uzagabanya ukugwingira mu bana b’Abanyarwanda.Ababyeyi na bo bazahakura ubumenyi buzabafasha mu mikurire y’abana babo.”
Umutoni avuga ko kuva mu mwaka wa 2013,uwo mushinga umaze kugira akamaro ku bana barenga 9.000 baturutse mu turere 15 tw’igihugu.
Ikigo cya Kivumu ECD cyonyine gifite ubushobozi bwo kwakira abana bagera kuri 400.


c: text/html

text:
Imiryango ya sosiyete sivile iracyakoresha amafaranga mu bwiru
Imwe mu miryango ya Sosiyete sivile ngo ntikunda ko amafaranga ikoresha agaragara kandi aba yaragenewe abaturage nubwo atava mu ngengo y’imari ya Leta.
Byavugiwe mu kiganiro Urwego rw’igihugu rw’imiyoborere (RGB) rwagiranye n’abikorera ndetse n’imiryango ya Sosiyete sivile, kikaba cyari kigamije gutangiza gahunda ya “Nk’uwikorera” muri izo nzego, kuri uyu wa 2 Gashyantare 2018.
Umuyobozi w’Impuzamiryango iharanira uburenganzira bwa muntu (CLADHO), Sekanyange Jean Léonard, agaruka ku mpamvu y’iyo myitwarire ishobora no kubangamira imitangire myiza ya servisi.
Yagize ati “Henshi muri sosiyete sivile ibintu byabo babikora mu bwiru. Kubera ko amafaranga bakoresha bayakura mu bafatanyabikorwa babo, usanga batifuza ko hari undi wamenya aho bayakura, bikaba byatuma ubagana batamubwiza ukuri ikaba intandaro yo gutanga servisi mbi”.
Akomeza agira ati “Ni umuco dukwiye gushyira muri Sosiyete sivile kugira ngo ibyo dukora tujye tubigaragariza abaturage. Amafaranga dukoresha aza agenewe Abanyarwanda, ni byiza rero ko twajya tugira igihe cyo kubasobanurira uko tuyakoresha”.
Umunyamabanaga nshingwabikorwa wa AJPRODHO, Antony Businge, na we yemera ko icyo kibazo gihari kuri imwe mu miryango ya Sosiyete sivile.
Ati “Ni byo koko hari abagira amabanga iyo babonye amafaranga. Usanga akenshi batinya gupiganwa n’abandi ku baterankunga. Iyo rero babonye ko indi miryango itamenye ahari amafaranga, ni amahirwe baba bagize ari yo mpamvu bahisha ibyo bakora”.
Icyakora ngo kuva RGB yinjije gahunda ya Nk’uwikorera muri iyo miryango, Businge avuga ko yizera ko ibyo bizahinduka, abantu bose bagakorera mu mucyo.
Umunyamabanga mukuru w’Ikigo cy’Igihugu gishinzwe Imiyoborere (RGB), Kalisa Edward, avuga ko kuba batangiye gukoresha uburyo bwo kugera ku byiciro binyuranye, bizatuma imitangire ya servisi ikomeza kuzamuka.
Ati “Ubu buryo burongera ingufu mu mitangire ya servisi kuko buzatuma buri wese yisuzuma, akareba ahari intege nke bityo agashaka uko hakongerwa ingufu dufatanyije. Iki ni icyiciro cya mbere duhereyeho ariko tuzagera no ku bindi byiciro hagamijwe ko tugera ku ntego twiyemeje”.
RGB ivuga ko muri 2016 imitangire ya servisi yari kuri 67.7%, irazamuka igera kuri 70.9% muri 2017 ariko ngo intego ni uko 2018 izarangira bigeze kuri 85%.

robotstxt: allowed

filter: keep


text:
Perezida w’Urukiko rw’Ikirenga, Sam Rugege, yatangaje ko urwego rw’ubucamanza mu Rwanda rwifuza ko nibura 60 % by’imanza z’ubucuruzi zajya zikemurirwa mu rwego rw’ubwunzi kuko aribwo byihuta kurenza kugana inkiko ndetse buri ruhande rukanyurwa.
Perezida w’Urukiko rw’Ikirenga yagaragaje iki cyifuzo ubwo yatangizaga amahugurwa y’iminsi itanu agamije kongerera ubumenyi abacamanza bo mu nkiko z’ubucuruzi, abavoka, anyamategeko bo mu bigo by’imari, abo mu mabanki n’abo mu Kigo cy’imisoro n’amahoro ku bijyanye no kunga abafitanye ibibazo mu bucuruzi kurenza kujya mu nkiko.
Yagize ati “Turashaka ko ibibazo byose cyangwa amakimbirane yose ashoboka yakemurwa mu buryo bwo kumvikana, mu buryo bwo kunga kuko dusanga iyo abantu bumvikanye bagenda bose banezerewe cyangwa naho baba batishimiye ibyavuyemo byose uko biri kose bumva ko hari icyo bavanyemo.”
Yatangaje ko ubundi iyo bagiye mu nkiko uretse kuba bimara igihe kirekire ngo usanga buri wese aba yifuza gutsinda kandi bidashoboka.
Ati “Iyo bagiye mu nkiko hagomba kugira utsinda n’utsindwa, akenshi utsindwa ntabyemera neza, aba aziko nawe yari akwiriye gutsinda, bikarangira abantu bashwanye, batavugana. Ibyo rero nibyo dushaka ko byagabanyuka maze ibibazo byinshi, amakimbirane menshi bigakemurwa mu buryo bw’ubwumvikane.”
Rugege yagaragaje ko ibibazo bikemukira muri ubwo buryo bwifuzwa bikiri bike cyane.
Yagize ati “Ubundi ntibirenga 5% ku bantu bemera kumvikana ku bibazo, turumva bishobotse byazamuka bikagera nko kuri 60% kuko nk’ahandi nabonye mu gihugu cya Trinidad and Tobago barabitangiye maze mu mushinga w’igerageza nk’iryo tugiye gutangira imanza 65% mu mwaka wa mbere zakemuwe mu bwumvikane.”
Akomeza avuga ko no mu bindi bihugu bikoresha ubu buryo usanga 90% by’imanza bikemurwa mu bwumvikane, n’u Rwanda akaba ari ho rwifuza kuganisha.
Perezida w’Urukiko Rukuru rw’Ubucuruzi, Kamera Emmanuel, yavuze ko uburyo bw’ubwunzi bufite ari bwiza kuko abantu bagira uruhare mu kwikemurira ikibazo cyabo, hakabonekamo umwanzuro utuma batandukana bakemuye ikibazo bari bafite ariko bagakomeza no kubana neza.
Akomeza asobanura ko impande zifitanye ibibazo zizajya zihuzwa n’abacamanza cyangwa ba Abavoka.
Kamera ati “Umucamanza igihe abona ikibazo kiberanye no kugikemura mu bwunzi kitagiye mu nkiko ngo haboneke utsinze n’utsindwe azajya abigiraho inama impande zombi. Na Avoka nawe azajya abigiraho inama abakiriya be namara kubunga babe bamugenera igihembo nk’uko mu rukiko n’ubundi bari kuzamuhemba.”
Uruhande rutanyuzwe n’ubwunzi rushobora kwiyambaza urukiko ariko uwakoraga akazi ko kubunga ntabe ariwe wongera kubaburanisha.
Kwitabaza inzira yo kunga byitezweho kuzagira uruhare mu gukemura ikibazo cy’ibirarane mu nkiko.
Kamere avuga ko nibura buri mwaka mu nkiko eshatu z’ubucuruzi, urwa Musanze, Huye na Nyarugenge habarurwa imanza ibihumbi bitatu, hakaba hari n’izirenza umwaka zitaraburanishwa bitewe n’imiterere yazo.
Ati “Twibwira ko turamutse dufashe inzira y’ubwunzi hari imibare myinshi y’imanza zagabanyuka, zacibwaga kandi uretse kuba abantu batatakaza umwanya wabo, twanarushaho kugira sosiyete nziza kuko burya iyo umwe atsinze undi mu rukiko hazamo inzigo.”
Amahugurwa arimo gutangwa ku gukemura imnaza z’ubucuruzi mu nzira yo kunga ari gutangwa n’inzobere z’Abanyamerika zimaze imyaka irenga 30 mu bukemurampaka n’ubwunzi.
Abahuguwe bashobora kugenda bagatangira gukoresha uburyo bw’ubwunzi kuko itegeko ryari risanzwe ribibemerera ariko bikaba bisa nk’aho bitakorwaga .
Perezida w’Urukiko rw’Ikirenga, Sam Rugege, afungura amahugurwa ku kunga abafitanye ibibazo mu bucuruzi
Bruce Edourads, inzobere mu bukemurampaka n'ubwunzi mu manza ndetse na Perezida w'Urukiko rw'Ikirenga, Prof Sam Rugege
[email protected]


text:
Abantu ibihumbi 178 bazajya babona akazi kavuye mu buhinzi
Yanditswe na admin
Minisitiri w’ubuhinzi n’ubworozi Dr. Mukeshimana Geraldine yatangaje ko gahunda y’ikiciro cya kane ivuguruye y’ubuhinzi n’ubworozi mu gihe k’imyaka irindwi iri imbere (PSTA4) izajya itanga akazi ku bantu bagera ku bihumbi 178 mu kuzamura ubukungu bw’igihugu buri mwaka.
Gahunda ya PSTA4 izatangira gushyirwa mu bikorwa umwaka utaha wa 2018 kugeza 2024, nk’uko Dr. Mukeshimana yayimurikiye Inteko Ishinga Amategeko umutwe w’abadepite, izaba yibanda ku nkingi enye ari zo kongera umusaruro ku buso bw’ubutaka no ku matungo, kubaka ubudahangarwa bw’ibihingwa n’ubwoko bw’amatungo bifite ubushobozi bwo kwihanganira ingaruka z’imihindagurikire y’ibihe, kugira abahinzi abanyamwuga no gushyiraho uburyo ibyo byose bikorwa, bigakorwa neza ababikora boroherejwe kubikora neza.
Yagaragaje ko ibikorwa byose bikubiye muri izo ngamba biramutse bikozwe byatanga imirimo ku bantu benshi n’izindi nzego zishamikiye ku buhinzi zikazamuka ari na ko zitanga imirimo.
Ati “Turamutse dukoze uko tubiteganya ubuhinzi bw’ibanze bwatanga imirimo igeze ku bihumbi 22, mu bikorwa byo kongerera agaciro ibikomoka ku musaruro w’ubuhinzi bigatanga akazi hafi ku bantu ibihumbi 38, hanyuma imirimo yo mu mahoteli n’ahandi hose ubuhinzi bugenda bugiramo uruhare haboneka imirimo ingana hafi n’ibihumbi 118.”
Yakomeje agaragaza ko iyi gahunda ya PSTA4 muri rusange iteganya ko umusaruro mbumbe w’ubuhinzi ku gihugu wajya uba 10% buri mwaka.
Mu bijyanye no kugabanya ubukene, Minisitiri Mukeshimana yavuze ko mu mwaka wa 2024 ikigereranyo rusange cyo kugabanya ubukene kizaba kigeze kuri 21.8% kivuye kuri 39.1% mu 2014 ariko nk’uko gahunda ya PSTA4 ibiteganya iramutse ikozwe neza, igipimo cyo kugabanya ubukene cyamanuka kikagera kuri 15%.
Mu bindi iyi gahunda yitezweho kongeramo imbaraga birimo kuzamura imirire myiza, aho ikigero k’intungamubiri umuntu afata kizaba cyarazamutse kikagera kuri kilokalori (Kcal) 2 500 ku munsi muri 2021/2022.
Ikigo k’ibarurishamibare kigaragaza ko kugeza ubu abanyarwanda 70% bakora ubuhinzi mu gihe umusaruro wabwo ungana na 30% ku musaruro mbumbe w’igihugu.
Gahunda ivuguruye ya mbere, PSTA1 yatangiye mu mwaka wa 2004 igera mu mwaka wa 2008 yibanda cyane ku bihingwa biberanye n’akarere muri gahunda yo kongera umusaruro izwi nka ‘Crop Intensification Program’ (CIP), iya kabiri itangira mu 2009 igera mu 2012 yibanda ku kongera umusaruro mu buhinzi n’ubworozi mu buryo bwihuse, iya gatatu ari na yo iri ku musozo kuva mu 2013 kugeza Kamena 2018 yita ku bijyanye no guhingira isoko mu gihe iyi izibanda ku kurema ubukire no gukura abantu mu buhinzi bwa gakondo bajya mu buhinzi bw’umwuga.
MUTUNGIREHE SAMUEL


text:
Kuwa 07 Kanama , ku Karere ka Karongi,habereye inama y’ ubuhinzi itegura igihembwe cy'ihinga cya 20 19A .
Abayobozi mu buhinzi
Inama yayobowe n ' Umuyobozi w'Akarere, NDAYISABA François wari kumwe n' inzego z'umutekano, Ingabo na Polisi; initabirwa kandi n’ Abahagarariye APTC ;abakorera mu Ishami ry’ ubuhinzi, ku Karere, abanyamabanga Nshingwabikorwa b’ imirenge bari kumwe n’ abashinzwe ubuhinzi mu mirengew'Akarere; 'abashinzwe ubuhinzi k'utugari ndetse n'abacuruzi b'inyongeramusaruro.
Inama yitabirirwe n' abantu bose bafite aho bahuriye n' ubuhinzi
Inama yigaga ku
Nyuma y’ ibiganiro byatanzwe n’ abayobozi batandukanye ndetse n’ ibiganiro nyunguranabiteketekezo byagaragaye ibi bikurikira ari byo:
1. Gukorana na Smart Nkunganire mu rwego rwo kugera ku musaruro uhagije
2. .Gutegura ubutaka na site zo guhuzaho ubutaka hakiri kare
3. Gutekereza ku nyongeramusaruro uzakoreshwa hakiri kare no gusaba inama aho biri ngombwa kugira ngo ubuhinzi buzakorwe neza kandi ku gihe,
4. Kwitabira kugura utumashini twuhira no gukora igenamigambi ku kubyaza umusaruro ahaboneka amazi mu rwego rwo kuhira,
5. Kuvugurura urutoki rwose ,rudatanga umusaruro mugihe y'umwaka umwe
6. Gushyira imbaraga mubuhinzi kuburyo umusaruro wiyongera
7. Gukumira abangiriza umutungo wa Leta cyane cyane amashyamba hirindwa abayangiza
8. Kwita ku matungo yorozwa abaturage kandi buri tungo rikagira ifishihe yaryo.
9. Gutumiza hakiri kare inyongera musaruro ku ruhande rw’ abazigurisha kugirango batazakereza abahinzi guhinga
Byatuma umusaruro w’ ibikomoka mu buhinzui waba mwiza kandi hanafatw ingamba zo kubishyira mu bkorwa.
Ubuhinzi ni inking ya mwaba mu bukungu bw’ Akarere ka Karongi aho umubare munini w’ abagatuye utunzwe n’ imirimo ifitanye isano n’ uru rwego. Gushyira imbaraga muri uru rwego ni uguha agacirio iterambere ry’ umuturage.


text:
MU MAHANGA
Aba Miss bashinjwa kwangiza umuco w’inka ngo baciye mu rihumye ababashinzwe
Inteko y’Ururimi n’Umuco ivuga ko aba bakobwa bari guhatanira ikamba rya Miss Rwanda badakwiye gucibwaho iteka kubyo bakoze kuko batari bazi ko ari amakosa kandi atari gahunda yari yateguwe kuko iyo bashaka kureba inka no kumenya ibijyanye nazo bajyanwa I Nyanza mu Rukari.
Amafoto amaze iminsi ari gukwirakwizwa impande n’impande agaragaza abakobwa bari guhatanira ikambwa rya Miss Rwanda 2018 bakamiye inka mu kadobo k’isabune , akomeje guteza impagarara ku Banyarwanda babonaga ko ari ugutesha umuco Nyarwanda agaciro by’umwihariko inka isanzwe ari ishingiro ry’umuco nyarwanda.
Dr. Nzabonimpa Jacques umuyobozi w’ishami ry’Umuco mu Nteko Nyarwanda y’umuco n’ururimi (RALC) yavuze ko kuba aba bakobwa barakamiye amata mu kadobo byatewe n’uko bashakaga kwimara amatsiko kandi ko bitari muri gahunda y’irushanwa kuko uwari wabajyanye muri Siporo yari yagiye bagasigara inyuma.
Dr. Nzabonimpa Jacques yagize ati, “Ibiri kuvugwa ko abakobwa bari guhatanira ikamba rya Miss Rwanda 2018 bataye umuco siko biri, bari bavuye muri siporo banyura ahari inka bifuza gushira amatsiko aribwo bafataga igikoresho babonye hafi bakakifashisha kugirango bashire amatsiko y’uko bakama inka”
Uyu muyobozi yashimangiye ko aba bakobwa barigukurwamo uzaba nyampinga w’u Rwanda harimo abatizi inka byatumye baca mu rihumye uwari wabajyanye muri siporo bagamije kwimara amatsiko.
Yongeyeho ko atari ibintu byari byateguwe n’abashinzwe iri rushanwa kuko igikorwa cyo kwigisha umuco Nyarwanda aba bakobwa kiri mu biteguwe aho biteganijwe ko bazajya kureba inka n’ibijyanye nayo mu Rukari.
Ku bijyanye no gukurikiranwa kw’abahagarariye irushanwa nyuma yo gutora Nyampinga, RALC yavuze ko nta bizabaho kuko ibyabaye bitari byateguwe n’abayobozi bityo nta gikuba cyacitse.
Nubwo Inteko Nyarwanda y’Ururimi n’Umuco ivuga ko aba bakobwa babikoze bitazwi na Rwanda Inspiration Back Up ishinzwe gutegura aya marushanya ntibabivugaho rumwe kuko bo bamaze gusaba imbabazi abanyarwanda ku kuba barishe umuco bagakamira inka mu kadobo ntaho byabaye mu muco Nyarwanda.
Umwiherero w’abakobwa bari guhatanira ikamba rya Miss Rwanda 2018 watangiye kuwa 09 Gashyantare 2018 ukaba uzarangira nyuma y’iminsi 14
IBITEKEREZO
-
Dogite?Koko ?iyo utirirwa uvuga ibi bintu koko?Ugize ngo:
Bari bavuye muri siporo banyura ahari inka bifuza gushira amatsiko aribwo bafataga igikoresho babonye hafi bakakifashisha kugirango bashire amatsiko y’uko bakama inka†Iyi nka se nayo yari mu ihiganwa?
Ngo :aba bakobwa barigukurwamo uzaba nyampinga w’u Rwanda harimo abatazi inka byatumye baca mu rihumye uwari wabajyanye muri siporo bagamije kwimara amatsiko. Ese Dogite? umunyarwanda utazi inka yarerewe mu gisabo aturumbukamo aje mu irushanwa?
-
Dogite?Koko ?iyo utirirwa uvuga ibi bintu koko?Ugize ngo:
Bari bavuye muri siporo banyura ahari inka bifuza gushira amatsiko aribwo bafataga igikoresho babonye hafi bakakifashisha kugirango bashire amatsiko y’uko bakama inka†Iyi nka se nayo yari mu ihiganwa?
Ngo :aba bakobwa barigukurwamo uzaba nyampinga w’u Rwanda harimo abatazi inka byatumye baca mu rihumye uwari wabajyanye muri siporo bagamije kwimara amatsiko. Ese Dogite? umunyarwanda utazi inka yarerewe mu gisabo aturumbukamo aje mu irushanwa?
-
uwo wabajyanye akabasiga inyuma azi barakoze ibiki bindi birenzeho??
muturekere ABANA ahubwo iyokozi yibibi yari yabasohokanye niyo yoguhembwa imbwa
maze abari bacu gahunda igakomeza kuba programm.


text:
Banyarwanda, ikinyoma cya Byiringiro ntikibafate kandi twirinde kugwa mu mutego w’umwanzi.
- Nyuma yo gusoma Itangazo ryasohotse mu Kinyamakuru Ikazeiwacu taliki ya 26/11/2014, bigaragara ko ryaba ryarashyizweho Umukono n’Uwitwa cyangwa uwiyita General Major Byiringiro Victor ; Itangazo ryiswe“Itangazo rya FDLR rikangurira impunzi n’Abanyarwanda bose kwirinda ubucabiranya bwa bamwe mu banyamashyaka yo hanze arwanya ubutegetsi bwa Kigali bari kwifashisha mu kubacamo ibice no kubarangaza babaka imisanzu”;
- Nyuma yo gusanga ibitekerezo birikubiyemo ari bigufi cyane kandi birimo amakosa akomeye y’imitekerereze ku buryo bitakwitirirwa “organisation” irimo abantu bashyira mu gaciro;
- Tumaze kubona ko ibikubiye muri iri tangazo ari ibitekerezo n’ibyifuzo bwite by’uwiyita General Major Byiringiro Victor kandi bikaba bigaragarira bose ko ntaho bitaniye n’urugamba FPR-Inkotanyi ihora ishoza ku mashyaka ya politiki ya opozisiyo igamije kuyasenya ;
Turatangariza Abanyarwanda ibi bikurikira:
- Ishyaka Ishema ry’u Rwanda ni umutwe wa politiki wigenga . Abayobozi baryo bakorera mu bwisanzure kandi nta muntu ku giti cye cyangwa undi mutwe wa politiki ubabwiriza icyo bagomba gukora. Bafite uburenganzira busesuye bwo kuganira n’Abanyarwanda aho bari hose, haba mu Rwanda imbere cyangwa mu mahanga. Gahunda yo kuzana impinduka nziza mu Rwanda binyuze mu nzira y’amahoro kandi buri Munyarwanda abifitemo uruhare, si igisebo ahubwo iteye Abataripfana bose ishema.
- Nk’umutwe wa politiki witeguye kuba wayobora igihugu abaturage nibawugirira icyizere, nta kibazo na kimwe kireba ubuzima bw’Abanyarwanda Ishyaka Ishema ridashobora kwigaho ngo rigifateho n’ingamba. By’umwihariko, duhangayikishijwe bikomeye n’ ikibazo cy’impunzi z’Abanyarwanda bari mu mashyamba ya Kongo bakomanyirijwe n’Umuryango mpuzamahanga ku buryo bashobora kongera kuraswa mu minsi iri imbere. Tuributsa kandi ko abo benegihugu basaga ibihumbi 250 nta muntu ku giti cye cyangwa organisation ishobora kubafataho ingwate ngo bongere bicwe twese turebera gusa. Niyo mpamvu icyo twashobora gukora cyose kugirango kiriya cyemezo gitindi cyo kurasa Abanyarwanda gikurweho, nta wakitubuza kabone n’iyo yaba Jenerali Majoro Byiringiro Victor.
3.Twamaganye iterabwoba ry’abantu nka Byiringiro Victor bishuka ko “Impunzi z’abanyarwanda aho ziri hose ku isi “ ari akarima kabo, bashobora gushuka uko bishakiye, ngo “ibintu byifashe neza” kandi amaraso y’Abanyarwanda batagira ingano yenda kongera kumeneka. Iyi politiki ya humirizankuyobore nk’iya FPR, ntikijyanye n’igihe.
- Twamaganye ikinyoma cya Byiringiro Victor cyo kubeshya Abanyarwanda ko icyemezo cyo kurasa impunzi zo muri Kongo kidashobora kugira ingaruka mbi ku buzima bw’abanyarwanda bakiri muri ayo mashyamba.
- Nyamara ako karengane ko kurasa impunzi kemejwe n’umuryango w’abibumbye mu myanzuro myinshi itandukanye kandi igenda yibutsa ko mu gihe abarwanyi babana n’izo mpunzi batibwirije ngo bashyire intwaro hasi bitarenze tariki ya 2 Mutarama 2015,bazaraswa . Buri wese ubishaka ashobora kwisomera itangazo ryo ku itariki ya 5 Ugushyingo 2014 ry’akanama k’umuryango w’abibumbye gashinzwe umutekano ku isi rivuga ku cyemezo cyo kurasa izo mpunzi.http://australia-unsc.gov.au/2014/11/security-council-presidential-statement-the-democratic-republic-of-the-congo/.
- Kugira ngo icyo cyemezo kibabaje gikurweho hagomba gukomeza ibikorwa bikomeye bya “diplomatie” kandi na Byiringiro Victor akabigiramo uruhare.
- Ntabwo amashyaka yivugira koataragira umurongo ugaragara yakwerekaAbanyarwanda ashobora kudindiza gahunda z’Ishyaka Ishema, kurihagarika cyangwa kurifataho ingwate.
- Ishyaka Ishema ntiryemera politiki ishingiye kugucamo Abanyarwanda ibice hashingiwe ku buryo ubwo aribwo bwose haba kiga-nduga cyangwa se hutu-tutsi byakunze kuranga bamwe mu banyapolitiki bo mu Rwanda ari nabyo byakomeje gutiza umurindi politiki-mpotozi ya FPR Inkotanyi. Abanyapolitiki bacyubakira kuri bene ayo macakubiri ntibakijyanye n’igihe tugezemo. Niyo mpamvu Ishyaka Ishema ryemera byimazeyo ko hakenewe“Une nouvelle génération”y’abanyapolitiki bataboshywe n’amateka y‘u Rwanda kubera uruhare baba baragize mu gusenya igihugu.
Umwanzuro
Ubuyobozi bw’Ishyaka Ishema burasanga iki gihe atari icyo guterana amagambo, kubiba urwikekwe cyangwa kwitana ba mwana nk’uko Byiringiro Victor ashaka kubidushoramo. Iki ni igihe cy’uko Abanayapolitiki ba Opozisiyo, cyane cyane abashobora gutarabuka bakaganira n’inzego mpuzamahanga zifata ibyemezo, bafatanya mu gikorwa cyo kurengera Abanyarwanda benda kongera kwicirwa muri Kongo.
Ishyaka Ishema rizakomeza gufatanya n’abandi mu gushaka icyarengera Abanyarwanda bugarijwe.
Bikorewe i Paris, taliki ya 28/11/2014
Komite nyobozi y’Ishyaka Ishema,
- Padiri Thomas Nahimana, Umunyamabanga mukuru.(sé)
- Gahunde Chaste, Umunyamabanga nshingwabikorwa. (sé)
- Deogratias Basesayabo, Umunyamabanga wungirije ushinzwe Umutungo. (sé)
- Nadine Claire Kasinge,Umunyamabanga wungirije ushinzwe umubano n’andi mashyaka. (sé)
- Ernest Nsenga, Umunyamabanga mukuru wungirije ushinzwe logistique. (sé)
- Pierre Alexandre Muzungu, Umunyamabanga wungirije ushinzwe Ubumwe n’Ubwiyunge. (sé)
- Vénant Nkurunziza, Umunyamabanga wungirije ushinzwe amategeko no gukemura amakimbirane. (sé)
- Kabanda Jean Baptiste, Umunyamabanga wungirije ushinzwe Abanyarwanda baba hanze y’u Rwanda. (sé)
- Virginie Nakure, Umunyamabanga wungirije ushinzwe iterambere ry’abari n’abategarugori. (sé)
- Landouald Ntibayitegeka,Umunyamabanga mukuru wungirije ushinzwe umutekano. (sé)
- Valens ManiragenaUmunyamabanga wungirije ushinzwe iteganyabikorwa n’Imishinga y’amajyambere. (sé)
- Jeanne Mukamurenzi,Umunyamabanga wungirije ushinzwe urubyiruko. (sé)
- Joseph Nahayo,Umunyamabanga wungirije ushinzwe amashuri n’uburezi. (sé)
- Sixbert Bitangisha;Komiseri ushinzwe ibihugu bya Scandinavia. (sé)


text:
Dore ibyatuma uhora ugaragara neza imbere y’Imana no mugihe uri mu bukene
Ubukene ni ikintu gikomeye gituma abantu , ibigo bimwe na bimwe ,insengero bumva basuzuguritse mu bandi. Gusa na none n’ubwo amafaranga agira umumaro mu bintu byinshi ariko nanone ntidukwiye kumva ko afashe ubuzima ngo habeho kwiheba.
Abakristo benshi b’abakene batekerezako abakire babayeho neza, ni byo kandi ni byiza kugira amafaranga bigufasha kubona imyenda,amafunguro ndetse n’aho kuba(inzu) ariko hari ikintu kimwe cy’ingenzi adashobora guhindura . abakire n’abakene bangana imbere y’Imana .
“Umutunzi n’umukene bahurira hamwe,Uwiteka ni we wabaremye bose”. Imigani 22:2
Kuba umukristo ari umukene cyangwa umukire ntacyo bivuze, kuko Imana ibafata kimwe. Dushobora kuba dufite amafaranga make cyangwa umutungo udahagije ugereranyije n’abandi bakristo ariko ibyo byose ntacyo bivuze imbere y’Imana kuko ari umubyeyi ugabira ababa muri Kristo Yesu. Ibi bivuzeko,amafaranga atari ikintu cyonyine dushobora guha Imana, dukwiye kuyiha ubuzima bwacu, niba turi muri Kristo. Nk’uko Pawulo avugako abereyeho Kristo.
“Erega kubwanjye kubaho ni Kristo, kandi gupfa kumbereye inyungu!” (Abafilipi 1:21)
Niba duhisemo kuberaho Kristo, dukwiye gusa na we, tutitaye kuba dufite amafaranga cyangwa tutayafite,dutunze cyangwa tudatunze .
Ubu ni uburyo bushobora gutuma uhora ugaragara neza imbere y’Imana n’ubwo waba ukennye:
Yihe ibyo ufite, si amafaranga ikeneye
Amafaranga si ikintu cyonyine ushobora gutanga cyangwa ikindi cyose kibazwe mu mafaranga , ahubwo ushobora gutanga igihe cyawe, imbaraga zawe, ubumenyi mu bituma abandi bahabwa umugisha kandi izina ry’Imana rigahabwa icyubahiro.
Sa na Kristo imbere ya bagenzi bawe
Hari ibintu byinshi amafaranga adashobora kugura, kimwe muri byo ni ugusa na Kristo . Ineza ntishobora kugurwa muri butike, urukundo narwo ntirushobora kugurwa aho bacururiza.Abantu bakeneyeko ubereka ibikorwa byiza bigaragaza uwamenye Imana.
Ba icyitegererezo ku bandi
Abakristo bakwiye guhora ari icyitegererezo cyiza ku bandi babikuye kuri Kristo n’ubwo baba bafite ubukene .Bakamenyako Imana yakoresheje abakene bo ku isi kugirango isuzuguze abakire, n’ibyoroheje kugirango isuzuguze ibifite imbaraga.
“Ahubwo Imana yatoranije abaswa bo mu isi ngo ikoze isoni abanyabwenge, kandi yatoranije ibinyantege nke byo mu isi ngo ikoze isoni ibikomeye.” (1Abakorinto1:27)
Abakristo bagomba guharanira gukora umurimo w’Ubuntu wo gufasha Abakristo b’abakene: “Bene data,turabamenyesha ubuntu bw’Imana amatorero y’I Makedoniya yahawe.Bakigeragezwa cyane n’amakuba menshi,umunezero wabo uhebuje n’ubukene bwabo bwinshi bwasesekariyemo ubutunzi, ku bw’iby’ubuntu batanze Ndahamya yuko babutanze ku bwende bwabo nk’uko bashoboye, ndetse no kurenza ibyo bashoboye ,batwingingira cyane kugira ngo twakire ubuntu bwabo batanze babone uko bafatanya gukenura abera.”(2 Abakorinto8:1-4)
Amafaranga yagufasha kugera aho ushaka gutembera hose ku isi ariko ntiyakugeza mu ijuru kuko Yesu ariwe nzira y’ukuri n’ubugingo ikindi kandi amafaranga yagura igitanda ariko ntiyagura ibitotsi n’amahoro kuko amahoro Yesu atanga ari nyakuri kandi atagira akagero. Bibiliya itubwira neza ko “ Umukene ugenda ari inyangamugayo aruta ikigenge naho cyaba ari igikire” (Imigani 28:6)
[email protected] Agakiza.org


text:
Ku gicamunsi cyo ku wa 14/09/2018 mu Murenge wa Shyorongi, Akagari ka Bugaragara, Umudugudu wa Kabaraza mu cyumba cy'inama cya Hotel Dian Fossey Nyiramacibiri habaye igikorwa cyo kurebera hamwe uko imihigo y'umwaka ushize yagenze no gufata ingamba zo kwesa imihigo y'uyu mwaka wa 2018-2019, Akarere kakazaza ku isonga mu kwesa imihigo.
Icyo gikorwa cyayobowe na Nyakubahwa Guverineri w'Intara y'Amajyaruguru Gatabazi Jean Marie Vianney, cyitabirwa n'Umuyobozi w'Inkeragutabara mu Ntara y'Amajyaruguru col. Karega, Umuyobozi w'Inama Njyanama y'Akarere ka Rulindo Ingenieur Gatabazi Pascal, Abagize komite nyobozi y'Akarere, abagize inama y'umutekano y'Akarere itaguye, abafatanyabikorwa, Abajyanama mu nama Njyanama y'Akarere, Abayobozi b'ibigo by'amashuri n'ibigo by'ubuvuzi hamwe n'abakozi b'Akarere.
Mu ijambo rye, Umuyobozi w’Akarere ka Rulindo KAYIRANGA Emmanuel, yashimiye abakozi, abafatanyabikorwa ndetse n’inzego z’umutekano imbaraga bashyize mu kwesa imihigo y’uwaka ushize, Akarere ka Rulindo kakava ku mwanya wa 29 kabonye mu mwaka wa 2016-2017, kakaza ku mwanya wa 2. Yabasabye gukomeza guhuza imbaraga, bakirinda kwirara Akarere kakazabona umwanya wa mbere.
Muri iki gikorwa Imirenge 3 ya Bushoki, Ngoma na Mbogo yahize iyindi mu kwesa imihigo yahawe ibikombe by'ishimwe.
Mu mpanuro ze, Guverineri w’Intara y’Amajyaruguru, yasabye Abayobozi, abakozi n'abafatanyabikorwa gukomeza gutahiriza umugozi umwe, kuzuzanya, kugirana inama no gukeburana aho bibaye ngombwa.
Yagize ati : “Ibanga ryo kwesa imihigo ni ugukorera hamwe, mudakoreye hamwe ntimwakwesa imihigo. Umukozi udakora neza yegerwe agirwe inama, nibinanirana ahabwe ibihano uko amategeko abiteganya; habeho kuzuzanya umukozi, umufatanyabikorwa n’umuyobozi bose bagire ibikorwa by’imihigo ibyabo.”
Guverineri yasabye ko hatabaho kwirara kuko umwanya wa mbere n'abandi baba bawushaka, ahubwo tugakora cyane kugira ngo Akarere kazaze ku isonga mu kwesa imihigo. Yibukije kandi ko ibibazo bibangamiye imibereho y’abaturage (human security) bigomba gukemurwa mu buryo bwihuse, abaturage bakabaho mu bwisanzure no mu mudendezo uzira umwanda, bafite isuku, bafite mitiweli, amacumbi n’ abana biga neza.
Iki gikorwa cyashojwe no gusinya imihigo y’umwaka wa2018-2019, aho Umuyobozi w’Akarere yasinyanye imihigo n’Abanyamabanga Nshingwabikorwa b’Imirenge, Abanyamabanga Nshingwabikorwa b’Imirenge bagasinyana n’ Abanyamabanga Nshingwabikorwa b’Utugari, Abanyamabanga Nshingwabikorwa b’Utugari bagasinyana n'Abayobozi b’imidugudu.


text:
Prophet Sultan Eric ukuriye itorero Zeal of the Gospel church rikorera i Nyamirambo mu mujyi wa Kigali yigisha ko Imana yababariye abantu ibyaha byabo byose yaba ibyashize, iby’ubu n’iby’ejo hazaza bityo ngo nta mpamvu n'imwe ihari yo gusaba Imana imbabazi mu gihe umuntu yacumuye. Prophet Sultan yigisha ko abantu basaba Imana imbabazi z'ibyaha bakoze, batazakandagira mu ijuru. Avuga ko gusaba Imana imbabazi ari ugusubiza Yesu ku musaraba. Akunze kwifashisha icyanditswe cyo mu Abaroma 11: 32 havuga ngo “Kuko Imana yabumbiye abantu bose mu bugome kugira ngo ibone uko ibabarira bose.”
Prophet Sultan avuga ko nta kibazo na kimwe Imana igifitanye n’abantu bagikora ibyaha
Prophet Sultan yigisha ko Imana nta kibazo igifitanye n’abantu bagikora ibyaha kuko hari icyo yakoze kugira ngo abantu bababarirwe ibyaha byabo byose (iby’ejo hashize, iby’uyu munsi n’iby’ejo hazaza). Prophet Sultan avuga ko amaraso ya Yesu yamenetse mu myaka ibihumbi bibiri ishize yari ayo kubabarira abantu ibyaha byabo byose kuko icyo gihe imbabazi ngo zahise ziboneka bityo kwakira Yesu Kristo nk'Umwami n'umukiza ngo uba wakiriye imbabazi z'iteka ryose. Mu nyigisho ye Inyarwanda yatangaje mu gihe gishije, Prophet Sultan yaragize ati:
Abantu benshi hirya no hino kw'isi mu basenga n'abadasenga babayeho ubuzima bwo kwiciraho iteka ku bw'Ibyaha bakoze bakinakora batinya ko Imana ibarakariye kandi ko yiteguye kubahana kubera ibyaha bakoze kera cyangwa bagikora byabananiye kureka. Bigatuma bamwe bahora basaba imbabazi z'Ibyaha byabo ku Mana ubutitsa. Nyamara Imana yo nta kibazo igifitanye n'abantu bagikora ibyaha kuko hari icyo yakoze kugira ngo abantu babarirwe ibyaha byabo byose (Iby'ejo hashize iby'uyumunsi n'iby'ejo hazaza) yara bi bababariye. (....) Kwakira Yesu rero ni ukwakira imbabazi z'iteka. Kuko Yesu ni we waduhesheje kubabarirwa ibyaha byacu byose.(Abakolosayi 1:14). Imana ishimwe ko yatubabariye ibyaha byacu byose ibyashize iby'ubu n'iby'ejo hazaza.
Prophet Sultan ni we uzwi cyane mu Rwanda mu bigisha inyigisho z'ubuntu
Inyigisho nk'izi zigishwa na Prophet Sultan Eric ni zo zitwa iz'Ubuntu', cyangwa se Hyergrace mu magambo y'icyongereza. Umubare munini w'abakristo, bavuga ko izi nyigisho nk'iz'ubuyobe ndetse bakazamaganira kure. Inyigisho z'ubuntu mu Rwanda zadukanywe n'itsinda ry'abahoze basengera muri Restoration church iyoborwa na Apotre Yoshowa Masasu. Baje kwirukanwa muri iri torero kubera izi nyigisho z'ubuyobe. Kuri ubu rero mu Rwanda izi nyigisho ziri kwigishwa cyane na Prophet Sultan Eric. Urubyiruko rwinshi ruri gukururwa cyane n'izi nyigisho z'ubuntu bamwe bakunze kwita inyigisho z'ubuyobe. Apotre Dr Paul Gitwaza uyobora itorero Zion Temple ku isi nawe avuga ko inyigisho nk'izi ari iz'ubuyobe.
Amakuru Inyarwanda.com yatohoje ni uko hari bamwe mu rubyiruko rwasengeraga muri Zion Temple rwamaze gucengerwa n'inyigisho z'ubuntu, ubu bakaba barabaye abayoboke ba Prophet Sultan. Si abakristo gusa ahubwo hari na bamwe mu bakozi ba Radio Authentic bacengewe bikomeye n'izi nyigisho z'ubuntu. Si muri Zion Temple gusa ahubwo izi nyigisho z'ubuntu ziri gukurura abantu benshi bo mu yandi matorero cyane cyane urubyiruko. Apotre Gitwaza yazamaganiye kure ndetse ashimangira ko nta mukozi w'Imana ukwiriye kuzishyigikira. Mu nyigisho aherutse gutanga mu rusengero rwa Zion Temple Gatenga, Apotre Gitwaza yagize ati:
Nk'ubu hari inyigisho z'ubuyobe z'ubwoko butatu dufite muri iyi minsi. Inyigisho za mbere z'ubuyobe ni inyigisho zivuga ngo ubuntu buraduhagije. Bayita ngo Hypergrace. Ni tewoloji igendana n'icyo bita Sécurité éternelle (Eternal security). Iyo tewoloji icyo yigisha, ... iravuga ngo 'Nubwo waba mu byaha, kuba gusa waratuye Yesu, iyo upfuye ujya mu ijuru'. Ni ko bigisha'. Abana benshi b'abahungu basubiye mu biyobyabwenge abandi basubiye mu nzoga, ngo no ndakijijwe. Kandi ubu ifite abantu benshi cyane batangiye kuyihagurukira kuko irazana abantu benshi mu rusengero kuko kubwira umuntu ngo ikomereze mu byaha ariko ujye ujya gusenga biramworohera. Abo rero barimo barakurura abantu benshi muri ibi bihe, uzasanga urubyiruko rwinshi rujya kwiga izo nyigisho.
Apotre Dr Paul Gitwaza aramaganira kure inyigisho z'ubuntu
Ntabwo ari Apotre Dr Gitwaza gusa wamaganiye kure izi nyigisho z'ubuntu, kuko hari abandi bapasiteri banyuranye bagiye bagaragaza ko batazemera. Muri bo twavuga Apotre Masasu wirukanye abakristo be yabonyeho inyigisho nk'izi. Apotre Gitwaza yakomeje avuga ko umunsi umwe yigeze kujya kureba umupasiteri wigisha inyigisho z'ubuntu, gusa ngo icyamutunguye yasanze ibyo yigisha atari byo yemera. Ngo uwo mupasiteri yigisha inyigisho z'ubuntu nk'iturufu yo kumufasha kubona abakristo benshi. Ntabwo Gitwaza yavuze izina ry'uwo mupasiteri, gusa ntabwo ari uwo mu Rwanda. Icyakora Gitwaza avuga ko no mu Rwanda izi nyigisho zahageze ndetse zikaba ziri gukurura benshi.
Uwo mupasiteri wigisha inyigisho z'ubuntu, ngo yabwiye Apotre Gitwaza ko yigisha ubuntu kugira ngo abone abantu benshi mu rusengero rwe mu gihe ubusanzwe ari umu Pentekonte (Umukristo wuzura Umwuka Wera). Ngo yigisha abantu ko guterana atari ngombwa ndetse ngo no gutanga amaturo si ngombwa. Apotre Gitwaza n'uwo mupasiteri ngo bamaze amasaha atanu baganira. Uwo mupasiteri yabwiye Gitwaza ati: "Nta kuntu wabona urubyiruko rwinshi muri uyu mujyi udakoresheje ubu buryo (inyigisho z'ubuntu)." Gitwaza ngo yamugiriye inama ko yahagarika izo nyigisho z'ubuntu kuko ari kuyobya abantu benshi bamukurikira kuri televiziyo.
Apotre Dr Gitwaza yanenze abantu badatanga amaturo
Apotre Gitwaza uvuga ko hari abantu bazagera mu ijuru bakisanga ari ba mayibobo bitewe n'uko batakoreye Imana neza yagize ati: "Abo bantu rero (Abanya-Buntu) bagenda bahurira n'abantu mu mazu bakabigisha izo nyigisho z'ubuyobe bababwira ngo ntimuzature (ntimuzatange amaturo), ngo ese amaturo arya ba nde, ibya cumi birya ba nde? Mutungisha ba Gitwaza n'abandi! Ni nk'aho bazi ngo iyo batanze ituro njye ndarya. Abo bantu rero bafite ibitekerezo cyane cyane n'inyigisho zirimo n'amashyari kuko yabuze abantu noneho agashaka ngo yicire n'abandi babafite, noneho yahura n'umunyantege nke udakunda gutanga ati 'ntiwumva aba ni bo bazima'. Abo ngabo nabo turabafite (mu Rwanda). Iyo ni doctrine iriho ubu cyane tugomba kwirinda kandi tugomba kurwanya, tutagomba kwemera nk'abakozi b'Imana."
Propher Eric Sultan ufatwa nk'ukuriye abanya-Buntu mu Rwanda hose, yamamaye cyane ubwo yishyuzaga abantu kugira ngo abahanurire. Umukristo wo mu itorero rye amuca ibihumbi 10 by'amanyarwanda, umushyitsi akamuca ibihumbi 20 by'amanyarwanda. Prophet Sultan Eric yabwiye Inyarwanda.com ko ayo mafaranga atari ikiguzi ahubwo ari ituro. Avuga ko hari ituro umuntu yagombaga kwitwaza kugira ngo ahure n'umwe mu bahanuzi ba kera bavugwa muri Bibiliya. Itorero rye rimaze kuyobokwa na benshi mu rubyiruko barimo n'ibyamamare. Umuraperikazi Young Grace ari mu bayobozi mu itorero. Bamwe mu basengera kwa Sultan bavuga ko bamufata nk’umukiza wabo. Bamufata kandi nk’Intumwa y’Imana mu Rwanda, Muganga uvura indwara zose zibaho.
Prophet Sultan yamamaye cyane ubwo yishyuzaga abantu kugira ngo abahanurire
Young Grace ni umukristo w'imbere mu itorero rya Prophet Sultan


text:
Pariki ya Nyungwe
Pariki ya Nyungwe cyangwa Pariki Nasiyonali ya Nyungwe ni ishyamba cyimeza riri mu majyepfo y’iburasirazuba bw’u Rwanda kandi riri hejuru y’inkombe z’ikiyaga cya Kivu. Iryo shyamba rifatanye na Pariki Nasiyonali ya Kibira yo mu gihugu cy’u Burundi kandi rishobora kuba ari ryo shyamba ry’inzitane ryo mu misozi minini kandi miremire muri Afurika yose ; ryari rifite ubuso bwa km² 924 mu mwaka w’i 2000. Iryo shyamba riri mu misozi ifite m 1600 na m 2950 kandi ririmo amoko menshi y’ibimera abana n’amoko anyuranye y’inyamaswa ; agizwe ahanini n’inyoni n’ingunge. Ishyamba cyimeza rya Nyungwe ni kimwe mu bigega by’amazi y’u Rwanda: ritanga hafi 60% by’amazi y’u Rwanda. Ikindi kandi isoko ry’uruzi rwa Nili iri muri iryo shyamba.
Amakuru dukesha RDG avuga ko iyi Pariki ya Nyungwe ifite ubuso bungana na kilometerokare hafi 1000, mu misozi y’agahebuzo yo mu majyepfo y’u Rwanda, Pariki ya Nyungwe ni ishyamba rirusha ayandi ubugari mu mashyamba yo mu misozi mu karere ka Afurika y’Iburasirazuba no hagati; akaba ari nayo yabayeho mbere y’izindi yahereye mu gihe cyiswe icy’Ubutita (Période Glacière). Ni igice gikize mu runyurane, rw’ibimera, ishyamba rigizwe n’amoko arenga 200 y’ibiti, n’urwunge rw’ibiti by’indabyo harimo n’igiti cy’inganzamarumbo lobelia n’izindi zitatse amabara menshi.
Umubare w’abanyarwanda basura Pariki ya Nyungwe ngo uragenda wiyongera, ibi ngo bikaba biterwa n’uko muri Pariki ya Nyungwe hubatswe urutindo rwo mu kirere, aho ugenda witegeye ishyamba ryose. Ibyo byatangajwe n’Umuyobozi bwa Pariki ya Nyungwe, wanasabye abanyamakuru gufata iya mbere mu gusura iyi Pariki kugira ngo babashe gutangaza ibyiza bitatse u Rwanda, nabo ubwabo babisobanukiwe.
RDG ivuga ko iri shyamba ricumbikiye inyoni z’agahebuzo mu Rwanda, Nyungwe irimo amoko agera kuri 300 y’inyoni, muri yo amoko 24 aboneka mu mashyamba macye y’ikibaya Kigali cya Albertine. Inyoni z’akataraboneka ziri mu nyoni za Nyungwe, harimo ikinyoni kinini cy’Ubururu bita Turaco, inyoni iteye ubwuzu z’ubururu, umutuku ndetse n’icyatsi zijwigira ziva mu giti zijya mu kindi nk’urugero rw’ibisiga bisa nk’ibishuhe.
Iyo witegereje neza muri Pariki ya Nyungwe, ubona ko habonekamo amoko 13 y’inguge zibaho mu mutuzo muri iyi pariki yose. Izi nguge zibera muri iri shyamba; amwe moko agize izi nguge ashobora gusurwa na ba mukerarugendo, andi yo ntabwo asurwa. Izi nguge zikurura abakerarugendo benshi, kuko hari amwe muri aya moko y’inguge utasanga ahandi ku mugabane w’Afurika, uretse mu Rwanda. Uru rutonde twarusanze mu nzu y’ububiko bw’ubumenyi bwerekeye iyi Pariki ya Nyungwe, iherereye ku Uwinka.
Dore amwe mu moko y’inguge ziri muri Pariki ya Nyungwe: icyondi (Cercopithecus lhoesti), igihinyage, inkomo (Colobus angolensis ruwenzori), inkima (Cercopithecus mitis doggetti & kandti ), inyenzi, impundu (Pan troglodytes schweinfurtii).
Muri iyi pariki ya Nyungwe kandi ushobora kuhabona andi moko y’inguge atandukanye arimo; Umukunga (Cercopithecus ascanius schmidti), inkendi (Cercopithecus aethiops), igishabaga (Cercopithecus albigena johnostonii), Galago zo mu burasirazuba, Galago ntoya n’inini ndetse n’Igitera.
Nyungwe irushaho kuba agahebuzo kubera inguge zayo. Muri rusange zirimo amoko 13, harimo n’izisa n’umuntu cyane bita impundu, tutibagiwe inguge y’ubwoko bw’ibyondi (Cercopithecus lhoesti) hamwe n’amagana y’ubushyo buteye ubwuzu z’inkomo (Colobus angolensis ruwenzori).
Uretse muri iyi pariki y'igihugu ya Nyungwe, inzovu zo muri pariki Nasiyonali y'Akagera zazanywe mu mwaka w' 1975 zivanywe mu Bugesera, icyo gihe zari zikiri nto, gusa muri izo nzovu twavugamo nka Mutware, Helico na Mwiza kuko ari zo zashoboye kumenyera ariko izindi ziguma ari inyamaswa z' ishyamba.
Ukinjira muri Parike ya Nyungwe usanganirwa n’umwuka mwiza uhehereye, akayaga gatuje gaherekejwe n’utujwi tw’inyoni n’impumuro nziza y’indabyo ziganje muri iyo Parike, wakebuka hiryo hino ugahuza amaso n’utunyamanswa twiza cyane duteye ubwuzu bityo ukumva wakomeza kwihera ijisho.
Mu ishyamba rya Nyungwe uhasanga amoko 1250 y’ibimera harimo amoko 50 y’ibishihe, amoko 133 ya « Orchidées » indabo z’agahebuzo, amoko 275 y’inyoni (orchidées : indabo z’agahebuzo harimo amoko 24 gakondo).
Twababwira ko iryo teme ryubatse muri metero 50 uvuye ku butaka, rikaba rireshya na metero 150. Ni ryo rya mbere rigeze muri Afurika y’Iburasirazuba, rikaba ndetse irya 3 muri Afurika nzima nyuma ya Gana na Afurika y’Epfo. Iryo teme rifasha abasura pariko kuyireba bayihereye hejuru, ku buryo bifasha mu kureba amaso ku yandi utunyoni ndetse n’inkende biba muri iryo shyamba.
Imiyoboro[edit | edit source]
- Pariki ya Nyungwe igaragaramo amoko y’inguge (chimpanzees) agera kuri 13
- Ibiti birindwi bitangaje biboneka muri Pariki ya Nyungwe
- Abanyarwanda baragenda bitabira gusura Pariki ya Nyungwe, bitewe n’urutindo rwo mu kirere (Canopy Walkway)
- Urutindo rwo mu kirere rukomeje gukurura ba mukerarugendo
- Amapariki
- Golden Monkey hotel


text:
Uwabyaye impanga eshatu kuri Noheli agiye gufashwa kubarera
Maniraguha Drocella wabyaye abana batatu b’impanga kuri Noheli, agiye kugenerwa inkunga n’Akarere ka Rulindo.
Uwo mubyeyi utuye mu Murenge wa Bushoki mu Karere ka Rulindo,akimara kubyara abo bana b’impanga biyongera ku bandi bane yari afite,yahise atangaza ko ahuye n’ikibazo cy’uko azabarera kubera ko asanzwe ari umukene ubarizwa mu cyiciro cya kabiri cy’Ubudehe.
Nyuma y’inkuru Kigali Today yamukozeho ifite umutwe ugira uti " Arasaba ubufasha bwo kwita ku mpanga eshatu yabyaye kuri Noheli" Akarere ka Rulindo atuyemo katangaje ko kiyemeje kugira ubufasha kamugenera.
Mu kiganiro cyihariye na Kigali Today,Umuyobozi w’Akarere ka Rulindo Kayiranga Emmanuel yatangaje ko bakimara kumva iyo nkuru,batangiye kwiga uko bafasha uwo mubyeyi mu buryo burambye kuko imibereho n’ubuzima arimo bitamworoheye.
Yagize ati " Ubu turi gukora ibyo twita "Profiling" ni ukuvuga kureba ubushobozi afite ndetse no kwiga icyo yafashwa kugira ngo abana yabyaye bashobore kwitabwaho uko bikwiye.
Aha tureba niba yahabwa inka bagakamirwa amata cyangwa niba harebwa n’ikindi yafashwa kuko hari ubwo yahabwa inka ntigire icyo imufasha"
Kayiranga akomeza avuga ko bitarenze icyumweru kimwe amakuru y’imibereho y’umuryango we ndetse n’icyo azafashwamo byose bizaba byamenyekanye.
Yunzemo ati " Ikigaragara ni uko ubuyobozi bw’Akarere ka Rulindo bugomba kuzamufasha byanze bikunze kuko ntibyoroshye ko umubyeyi yonsa abana batatu kandi mu bisanzwe bigaragara ko nta bushobozi afite.
Kumufasha byo bigiye gukorwa binyuze mu kureba ubufasha bw’ibanze bwamugirira akamaro kurusha ubundi".
Uyu mubyeyi wibarutse impanga eshatu kuri Noheli afite umugabo bamaze kubyarana abana birindwi barimo n’izo mpanga eshatu.
Nta mikoro yo kurera abo bana bafite,kuko babarizwa mu cyiciro cya kabiri cy’ubudehe cy’abantu bafashwa na Leta kubera ko baba batishoboye.
Akarere ka Rulindo ni kamwe mu turere dutanu tugize Intara y’Amajyaruguru,gafite abaturage 43,507 bari mu cyiciro cya mbere cy’ubudehe.
Abaturage b’ako karere bose ni 316,987 babaruwe mu byiciro byose by’ubudehe nk’uko imibare itangwa n’ubuyobozi bw’Akarere ibigaragaza.
Ibitekerezo ( 1 )
Ariko koko Imana niyo itanga. hari abantu bafite ubushobozi babuze abana ariko utabufite akabona 7. Akarere nikamufashe rwose.


text:
Igenzura ryakozwe na Banki Nkuru y’u Rwanda, BNR, mu mpera za Kamena 2018, ryagaragaje ko 57 837 752 Frw ya Koperative Umurenge Sacco muri ako karere yakoreshejwe nabi, inzego zitandukanye zikaba zahagurukiye gukurikirana irengero ryayo.
Ubu bugenzuzi bwakorewe muri Koperative Umurenge Sacco 13, bugaragaza ko aya mafaranga miliyoni 57.8 Frw arimo ayatanzwe mu nguzanyo ntiyishyurwe andi akanyerezwa na bamwe mu bakozi baza Sacco.
Iki kibazo cyanagarutsweho mu nama nyunguranabitekerezo ku mikorere ya koperative Umurenge Sacco mu Karere Gakenke mu cyumweru gishize.
Umuyobozi Wungirije w’Akarere ka Gakenke ushinzwe iterambere ry’ubukungu, Niyonsenga Aimé François, yasabye abafite aho bahurira na koperative umurenge Sacco ko bagomba gukurikirana aya mafaranga akagaruzwa.
Yagize ati "Sacco zishyirwaho zari zigamije gufasha abaturage kwiteza imbere, ariko murabona uko byagenze, mushyize inyungu z’abaturage imbere kurusha izanyu ibintu byagenda neza.”
“Inshingano zanyu muzikore neza n’iki kintu mucyiteho cyane mugaruze aya mafaranga, abaturage bongere babone inguzanyo zibafasha gukora imishinga ibateza imbere, kuko turamutse dukomeje gukora gutya iterambere twifuza ntitwarigeraho."
Umukozi muri Banki Nkuru y’u Rwanda ushinzwe kugenzura ibikorwa bya koperative Umurenge Sacco, Nduhuye Jovith, avuga ko bagiye kongera imbara mu gukora igenzura, abakora nabi bakabiryozwa.
Yagize ati "Amafaranga twahawe gucunga ni ay΄igihugu ntabwo ari ayo gukoresha uko twiboneye mu nyugu zacu bwite, byagaragaye ko hari amafaranga menshi yagiye anyerezwa andi agakoreshwa nabi.”
“Byatumye igipimo cy΄inguzanyo zitishyurwa neza kigera ku 10%, tugiye kurushaho gukora igenzura abakora ibi nk΄aho bitabareba babiryozwe, ibi bigomba gukosorwa hirindwa ko Sacco zagwa mu gihombo."
Imirenge Sacco yo mu Karere ka Gakenke ifite abanyamuryango 106 991.
Abujuje imigabane ni 77 822 mu gihe konti zikora ari 81 376, izisinziriye ni 25 015 nk’uko BNR yabigaragaje mu igenzura iherutse gukora.
Ibiro by'Akarere ka Gakenke


text:
Ruhango: abahemutse n’abahemukiwe bari mu gikorwa cy’ubwiyunge
Inkiko Gacaca Mu rwego rwo gusoza neza imirimo y’inkiko Gacaca, umurenge wa Kinihira mu karere ka Ruhango, uri mu gikorwa cyo guhuza abantu bahemukiwe n’abadafite ubushobozi bwo kwishyura imitungo More...
Nyamasheke: Guverineri Kabahizi yasuye akarere ka Nyamasheke mu rwego rwo gutangiza icyumweru cyahariwe inkiko gacaca
Mu rwego rwo gutangiza icyumweru cyahariwe inkiko gacaca kibanziriza gusoza ku mugaragaro inkiko gacaca ku rwego rw’igihugu, umuyobozi w’intara y’iburengerazuba Kabahizi Celestin yasuye umurenge More...
Nyanza: Bari ku isonga mu kurangiza imanza z’imitungo zaciwe n’inkiko Gacaca
Icyeregeranyo cyashyizwe ahagaragara tariki 3/04/2012 na Guverineri w’Intara y’Amajyepfo, Munyentwari Alphonse cyerekanye ko Akarere ka Nyanza kari imbere y’utundi turere tugize iyo Ntara More...


text:
Jaundice rero biva ku ijambo Jaune ari ryo bara ry’umuhondo, bishatse kuvuga ko umuntu ufite Jaundice uruhu rwe ruba rwarabaye umuhondo ku buryo bugaragarira buri wese ndetse n’amaso ye akaba umuhondo cyane.
Uku guhindura ibara k’uruhu rero gukunda kugaragara ku bantu benshi batandukanye ariko cyane cyane bikunze kuba ku bana bakiri impinja cyane ko n’indwara ibagezeho yose ibazahaza ku buryo bukomeye.
Ese ubusanzwe Jaundice ni iki?
Abahanga bagaragaza ko umuntu afite Jaundice mu gihe insoro zitukura ziba zashaje noneho zigashwanyagurikira mu mwijima bikanatuma umuntu yituma umwanda w’umuhondo. Tunabibutse ko ubusanzwe iyo umuntu arwaye inyama y’umwijima agira ibimenyetso bijya gusa na Jaundice aho amaso ye aba asa umuhondo.
N'ubwo abantu bakuru bashobora kuyigira bitewe n’impamvu zitandukanye zirimo kunywa inzoga nyinshi, kugira ibibazo mu mwijima ndetse no kurwara hepatite, aba bantu kandi jaundice ishobora no kubamugaza kuko ubwonko bwabo buba budakora neza ariko cyane cyane igaragara ku bana bato.
Dore rero bimwe mu bituma umwana ashobora kuyigira
Kuba imiyoboro y’indurwe ifunze, Kuba umwana na nyina badahuje Rhesus cyane cyane iyo nyina afite Rh- naho umwana akagira Rh+, Kugira insoro zitukura nyinshi. Ibi bikunze kuba ku bana bavutse ari bato cyane cyangwa se abavutse ari impanga.
Kuvukana indwara ziterwa na bagiteri cyangwa virusi, Kuba afite oxygen nkeya, muri macye atabasha guhumeka neza, Kurwara umwijima, Kubura amaraso bizwi nka sickle cell anemia, Kuvira imbere mu ruhu rw’umutwe ahanini byatewe no kuvuka bigoranye, Sepsis, cyangwa ubwandu bw’amaraso, Kuba insoro zitukura ziremye nabi.
Ese Jaundice yavurwa igakira?
Abahanga bavuga ko iyi ndwara ishobora kwikiza ariko na none hari ubwo ikara ikagera ku rugero rukomeye cyane, iyo bimeze bityo rero umwana aravurwa agakira ariko burya kwirinda biruta kwivuza, uburyo bwiza bwo kuyirinda umwana rero harimo kumwonsa cyane ndetse no kumushyira ku kazuba kabone n’iyo yaba nta bimenyetso byayo afite bimurinda kuyandura.
Src: sante-medecine.journaldesfemmes.fr


text:
Ku itariki ya 21 Nyakanga Arikiyepiskopi wa Kigali, Tadeyo Ntihinyurwa, yari imbere y’urukiko gacaca rwo mu murenge wa Nyamasheke, akarere ka Nyamasheke, mu ntara ya Cyangugu. Uwo mushumba wa Kiliziya Gatolika yari umushumba wa Diyoseze ya Cyangugu mu gihe cya genocide. Ashinjwa na bamwe mu baturage bo muri ako karere ko yaba yarabatereranye mu gihe cya genocide.
Nk’uko abo baturage babivuga, ngo Tadeyo Ntihinyurwa mu gihe cya genocide yagiye kuri paruwasi ya Nyamasheke ntiyatabara abakirisitu n’abandi baturage bari bahahungiye.
Arikiyepisikopi wa Kigali asobanura ko koko yagiye kuri iyo paruwasi ahurujwe n’abapadiri bari bahari. Ariko icyo gihe ngo yashoboye gusa guhungisha abapadiri n’abafurere bari bahari, uretse ko na bo ngo atashoboye kubakiza bose, kuko yahuye n’igitero mu nzira kikamwicana babiri muri bo.
Naho ku baturage bari kuri iyo paruwasi, baje no kuhagwa, Ntihinyurwa yasobanuye ko ngo nta bushobozi yari afite bwo kubarwanaho. Imibare itangwa ivuga ko kuri iyo paruwasi ya Nyamasheke haguye abaturage barenga ibihumbi 40.
Ku kibazo cyo gushinjwa ko yagiye mu manama yategurirwagamo kwica Abatutsi, Ntihinyurwa yasobanuye ko inama yagiyemo zigaga k’uburyo iyicwa ry’abaturage ryahagarara; ngo ni na cyo yasabaga muri izo nama. Gusa ngo bamwe bazivagamo, aho gushyira mu bikorwa ibyo bumvikanyeho byo guhagarika kwica abantu, ahubwo bakikorera ibyabo.
Urukiko gacaca Ntihinyurwa yitabye ruracyari mu cyiciro cy’ikusanyamakuru; igihe cyo kuburana ntikiragera.


text:
Benshi mu banyafurika iyo bagiye gutunganya imisatsi bashaka kongeraho indi misatsi itari iyabo, babaririza ubwoko bwiza bakabona gufata umwanzuro w’ibyo bashyira ku mutwe. Myinshi mu mirimbo yo ku mutwe abanyafurika bakora iba yongeyeho indi misatsi, hambere wasangaga ikomoka mu Buhinde no muri Brazilk aho hakoreshwaga imisatsi y’umwimerere yogoshwe ku bantu batuye muri ibyo bihugu. Uko iyi misatsi yabaga ari myiza biri mu byatumaga binahenda, dore ko aha ari ho abashinwa bahereye batangira kwinjira muri ubu bucuruzi kuri ubu bubinjiriza arenga miliyari 2 y’amadolari kandi bukaba ari ubucuruzi buri no gukura.
Ubushinwa busa n’ubwinjiye muri iri soko mu myaka ya za 2000 ndetse buhita butangira kurusha abandi bashoramari. Nk'uko bitangazwa na Qz.com, u Bushinwa bwatangiye kujya bwegeranya ya misatsi, kuyitunganya no gukoramo ingofero (wigs), imisatsi yongerwa (hair extensions).
N’ubwo benshi baba batifuza gushyira ku mutwe imisatsi ikomoka mu bushinwa, ibanga riba mu kureba inyuma ahaba handitswe aho iyo misatsi yakorewe, ushobora gusanga handitseho ‘Made in China’, gusa benshi ngo ntibakunda kurebaho, cyane ko ahagaragarira buri wese ushobora gusanga handitseho ‘Brazilian Hair’ cyangwa ibindi bitanga ikizere ko umuntu yaba aguze neza.
Abazi neza iby’iyi misatsi bakunze gushinja abashinwa kuvangavanga imisatsi y’ihene n’izindi nyamanswa mu misatsi abantu banshyira ku mutwe. N’ubwo bimeze bitya ariko, kuba imisatsi icuruzwa n’abashinwa ihendutse cyane biri mu bituma abantu bashidukira kuyigura kurusha uko bajya guhendwa n’umwimerere wo muri Brazil no mu Buhinde.


text:
Nyabihu: Yavukanye ubumuga akuze yihangira umurimo ngo atazasaza asabiriza
Nshimibyayo Pierre wavukanye ubumuga bwo kunyunyuka amaguru avuga ko igitekerezo cyo kwihangira umurimo cyamujemo yirinda kuzasaza asabiriza nka bamwe muri bagenzi be.
Uyu musore w’imyaka 23 y’amavuko uvukana n’abana batanu azwi nk’umwogoshi w’umwuga mu gasantere ka Nama ko mu murenge wa Rambura mu karere ka Nyabihu ari naho yavukiye.
Ni umwe mu basore n’inkumi bahuguwe n’umuryango mpuzamahanga ufasha urubyiruko mu kwihangira umurimo wa TechnoServe watangiye gukorera mu karere ka Nyabihu mu mwaka wa 2015.
Uyu Nshimibyayo avuga ko yafashijwe n’uyu mushinga mu kumufungurira amaso agatekereza ku murimo yakora ujyanye n’ubushobozi bwe bw’umubiri, kandi ukamwinjiriza amafaranga akibeshaho atagiye mu muco mubi yakuze yanga wo gusabiriza.
Agira ati “Mfite ubumuga bugaragara kuko navutse nyunyutse amaguru ariko amaboko n’umutwe byanjye birakora niyo mpamvu bigomba kuzambeshaho nkazasaza ntanduranyije ngo nsabirize”.
Nshimibyayo asobanura ko kuva atangiye kogosha nyuma yaho gato yasabye inguzanyo y’ibihumbi ijana y’u Rwanda (100.000frw) ari nayo yahereyeho yagura umushinga we.
Ati“Mu gihe kitarenze umwaka iyo nguzanyo nari nyishyuye. Nagombaga kuzarangiza kuyishyura mu kwezi kwa munani muri uyu mwaka wa 2017 ariko ubu tuvugana namaze gukiranuka na Banki yayimpaye”.
Nk’uko Nshimibyayo Pierre yabitangarije Kigali Today mu buhamya bwe ngo ibyo amaze kugeraho bibarirwa agaciro k’ibihumbi 800 RWf, ubariyemo amatungo yoroye ndetse n’ayo yizigamira mu bimina.
Mu itangwa ry’inyemezabumenyi ku bahuguwe na Technoserve mu karere ka Nyabihu umuyobozi w’ako karere, Uwanzwenuwe Thenoneste yavuze ko urwo rubyiruko rwihangiye imirimo rukwiye kubera abandi urugero rwiza.
Ati “Muri aka karere hari urundi rubyiruko rutaramenya akamaro ko gutekereza imishinga yarubyarira inyungu ariko ndizera ko arirwo rutahiwe mu kwigira kuri aba bagenzi babo”.
Umuryango wa Technoserve mu turere tw’igihugu ukoreramo umaze guhugura n’urubyiruko ibihumbi 10 ku kwihangira imirimo nk’uko Tuyisenge Angelique ukuriye uwo muryango ku rwego rw’Igihugu abivuga.


text:
Nyuma y’inkuru ko uwo wakundaga atakiri muri ubu buzima utangira kugira ibyiyumviro bitandukanye birimo agahinda kenshi, uburakari, umujinya, kwishinja ko ari wowe wabiteye n’ibindi.
Ingaruka kandi zishobora no kugera ku mubiri wawe ugasanga unaniwe kurya, kuryama cyangwa gukora ibindi bikorwa by’ubuzima bwa buri munsi nk’akazi n’ibindi.
Nubwo gupfusha udashobora kubona ahantu na hamwe ubihungira, urubuga Help Guide rutangaza ko hari inzira umuntu yanyuramo akabasha kubana n’ububabare afite.
Uru rubuga rugaragaza ko intambwe ya mbere mu gukira igikomere watewe no gupfusha, ari ukwemera ko ufite agahinda aho guharanira kubirwanya no kubyikuramo.
Ugomba kandi kwemera ko ibyago wagize bishobora gutuma ugaragaza amarangamutima atandukanye nko kugira intege nke.
Uwagize ibyago kandi agirwa inama yo kwiyegereza abantu azi neza ko bamwitayeho, kugira ngo bakomeze kumuha hafi, kandi bamufashe mu bikorwa bitandukanye bimutera imbaraga mu rugendo arimo rwo gukira ibikomere.
Igihe upfushije uwawe, irinde gutekereza ko kubyiyibagiza ariyo nzira izatuma agahinda gashira vuba, kuko ahubwo bizatuma urugendo rwo gukira ruba rurerure.
Wikumva ko iteka ugomba guhora uri umunyembaraga, ubwoba, agahinda, n’amarira ntacyo bitwaye na gato ndetse ntibikugaragaza nk’umunyantege.
Niba uri umubyeyi wikumva ko kurira ari ugutsindwa imbere y’abana bawe cyangwa abandi bagufata nk’icyitegererezo, kuko kubereka amarangamutima yawe nyayo burya bituma nabo babasha gukira vuba.
Kutabona amarira nabyo nta kosa ririmo, ndetse ntibisobanuye ko utababajwe n’uwawe wapfuye. Buri wese agira uburyo bwe bwihariye yakiramo inkuru y’incamugongo.
Ntabwo ukwiye kwiha igihe runaka cyo kuba warangije kuririra uwawe wapfuye kuko ntawe ugena igihe amarana agahinda.
Ikindi kandi uzirikane ko gukomeza kubaho kandi neza bidasobanuye ko wibagiwe uwawe wakundaga mutakiri kumwe, kuko nawe atakwishimira kukubona ubayeho nabi kubera we.
Nk’uko byagaragajwe n’Umuhanga mu mitekerereze n’imyitwarire ya muntu, Elisabeth Kübler-Ross, umuntu uri mu byago bitandukanye anyura mu byiciro bitanu birimo; kubihakana akumva ko nta kuntu byamubaho.
Agira uburakari aho aba yibaza impamvu ariwe bibayeho, kumva yasubiza ibihe inyuma ku buryo agira amahirwe yo gutuma bitabaho, agahinda gakabije ndetse no kubasha kwakira ibyabaye.
Nubwo atari ihame ko buri wese aca muri ibi byiciro kugira ngo abashe gukira igikomere cyo gupfusha uwo yakundaga, kumenya ko bibaho bigufasha kumva ko ibyo uri gucamo ari ibintu bibaho, kandi ko igihe n’ikigera uzakira.


text:
Akarere ka Ngororero gafite ibiti n’amashyamba k’ubuso bungana na Ha 9981 (habariwemo amashyamba akuze n’amato,ibiti biteye mu mirima ihingwaho ibindi bihingwa ndetse n’ibiti biteye ku mihanda ndetse n’ishyamba kimeza rya Mukura na SANZA. )
Amashyamba ya’amaterano agize n’ibiti byo mu bwoko bwa : Eucalyptus spp, Pinus spp, Cupressus lusitanica, Maesopsis emini,Acacia mearnsii,Acacia melonoxylon
Ishyamba ry'iriterano rya Gishwati
Ishyamba ry'iriterano rya Gishwati
IIshyamba rya kimeza rya mukura
Forumirere y'uruhushya rwo gusarura ishyamba Ruvane hano
Forumirere y'uruhushya rwo gutwara ibikomoka ishyamba Ruvane hano


text:
Kuri uyu wa Kabiri tariki ya 24 Gashyantare 2015 mu Mudugudu wa Muhozi, Akagari ka Kinyaga, Umurenge wa Bumbogo ho mu Karere ka Gasabo nyuma y’ uko ubuyobozi bw’Umudugudu bufatanyije n’inzego z’umutekano (DASSO) basenyeye umuturage, abaturage bagenzi be bagumutse biyemeza guhangana n’ababasenyeye kugeza aho nabo bari bagiye gusenyera Umuyobozi ushinzwe umutekano mu Mudugudu, bashinja ubuyobozi bw’inzego zibanze ruswa ikabaje bigatuma barenganya mugenzi wabo.
Uyu mutegarugori witwa Bamurange Nadia wariraga cyane avuza induru, yadutangarije ko ubwo yari Kimironko akumva baramuhamagaye kuri telefoni ngo naze arebe inzu ye abagize Komite y’Umudugudu bari kuyisenya, ahageze asanga koko bamaze kuyishyira hasi.
Ubwo twahageraga twasanze abaturage benshi mu mihanda bugufi bw’ahari inzu, aho ingabo z’u Rwanda zitabajwe baje guhosha izo mvururu kuko abaturage basaga nk’abariye karugu bahiga Umukuru w’umudugudu, n’uwa Kagali, ari nako bari bamaze kubuzwa gutera amabuye ku nzu y’ushinzwe umutekano muri uwo mudugudu.
Nk’uko ababonye biba twahasanze babidutanagrije, abaturage bamaze kubona iyi nzu isenywe, bavuze ko uyu mudamu ari we wabonewe kuko nkuko babitweretse iyi nzu ikikijwe n’izindi ziri kuzamurwa mu buryo bumwe, we bikavugwa ko yajijijwe ko yanze guha abo bayobozi b’inzego zibanze ruswa igera kubihumbi 400 uteranyije. Ibi bikaba ari byo byahembereye uburakari bw’abaturage.
Ubwo abagize DASSO bahisemo gukuramo akabo karenge, umupolisi wari uhari yashatse kubakangisha imbunda abereka ko ashaka kurasa yakokingaga (to choke), ntibyabakanga bagahitamo kumwegera no kumusingira.
Aba baturage byagaragaraga ko bariye karungu, byabaye ngombwa ko hitabazwa ingabo z’igihugu ndetse n’Umuyobozi w’Umurenge nawe yari amaze kuhagera bagerageza kwegera abaturage, berekeza aho inzu yasenywe, ari nabwo Ubuyobozi bw’Umurenge bwahise bubakoresha inama y’igitaraganya., nyuma y’umwanya munini ariko abaturage banze gutuza.
N’ubwo wasangaga abaturage bose bemeza ko ibyo byose biri guterwa n’umuyobozi mushya w’Umurenge Nduwayezu Alfred (kuko atarahamara igihe kigeze ku mezi abiri) ndetse bemeza ko bifuza ko harebwa ahandi ajyanwa kuyobora, nyuma yo gukorana inama nabo bagaragaje ko hari uko bari bamuzi atameze aho banamwibwiriye ko bamufataga nk’Igikoko.
Aba abaturage bavugaga ko abayobozi b’Imidugudu iyo baje kugira icyo babasaba gukora babawira ngo gira vuba “Umulasita atariyizira” (izina abo bayobozi b’imidugudu bahaye uw’Umurenge) ku buryo ngo abataramumenya bumvaga ateye ubwoba.
Uyu muyobozi yabasabye gushyiraho umunsi bumva bagahura bakaganira kuri ibyo bibazo ariko abanenga cyane ku kibazo cyo kwihorera bashatse kugaragaza, ababwira ko ikibazo cyose bagira bagishyikiriza inzego zibishinzwe, ariko bakirinda uwo muco wo kwihorera.
- Bamurange Nadia yicaye mu itongo arira
Mu kiganiro twagiranye na Bamurange nyiri ugusenyerwa ubwo twasanga arira cyane, yadutanagarije ko ibi byabanjirijwe n’umuyobozi w’Akagari wamuhamagaye akamubwira ngo bahurire muri Gare ya Kimironko baganire ku by’inzu ye yubatse nta byangombwa afite.
Bamurange ngo yahuye n’uyu Muyobozi ngo nyuma amusaba ko yaba amushakiye amafaranga ya ruswa ibihumbi 50 ariko undi yanga kuyamuha amubwira ko kubera ibikorwa byo kubaka ntayo yabona, akemeza ko hafi ya buri munsi yajyaga amuhamagara agamije kumwaka iyo ruswa, nkuko yabyerekanaga muri telefoni ye.
Umuyobozi w’Umurenge wa Bumbogo, Nduwayezu Alfred yadutangarije ko kubera ikibazo cy’uburyo Umujyi uri gukura kandi ari ahantu usanga hakiboneka ibibanza bya make, hari kuboneka ibibazo by’abahaza benshi bashaka gutanguranwa batura mu buryo butemewe n’amategeko nabo bagafatirana babakumira kugira ngo hubahirizwe igishushanyo- mbonera, ari byo bikurura ibi bibazo.
Kuwa Kane w’icyumweru gishize, ngo nibwo baje baramusenyera ariko bahirika uruhande rumwe rw’inzu, ariko nyuma nawe arongera araruzamura, aribwo ubu bongeraga kuyihirika yose.
Mu gihe Bamurange yiyemerera ko yubatse iyi nzu abizi ko nta byangombwa afite kubera amafaranga ngo yacibwaga agasanga atayafite, ahuza n’abaturanyi be bose bemeza ko hari izindi nzu ndetse zirimo n’izo begeranye bubakiye rimwe kandi nazo zidafite ibyangombwa ariko zo abamusenyeye bakababirinda kuzirebaho.
Kuba Ubuyobozi bw’Imidugudu bwaba buri mu bagira uruhare muri iki gikorwa byagarutsweho n’impande zose aho abaturage bagaragaza ko bakwa ruswa bakemererwa kubaka utayitanze ntiyemererwe. Aha byashimangiwe n’umuyobozi w’Umurenge wagaragaje ko bidashoboka ko inzu yubakwa ikarenda yuzura igasakarwa, igakingwa Umuyobozi w’Umudugudu atabizi.
Bamurange Nadia wasenyewe iyi nzu afite abana babiri n’umugabo, ubusanzwe akaba akodesha mu Murenge wa Kimironko. Inzu ye yasenywe yari imaze gusakarwa no gukingwa, ikaba yari ifite ibyumba bitatu na salo.
Urugi rumwe ndetse n’amabati 36 yari ayisakaye, nyuma yo kuyisenya abakoze iki gikorwa bahise babipakira imodoka babijyana ku Murenge.
- Inzu yose bayishyize hasi
- Amarira yari yose, Bamurange avuga ko yazize kwanga gutanga ruswa
- Umuyobozi w’Umurenge wa Bumbogo mu nama yo guhosha abaturage
- Inkuru dukesha Makuruki.com 24/02/2015


text:
Urukundo ni rwiza ariko hari igihe rugora abarubanyemo barigeze kubaho mu mudendezo, Bakibuka uko babanaga bakimenyana bagasanga mu byukuri rwarashonze,Ntakibaho mu buzima nta mpamvu burya haba harajemo kidobya ivuye ku ruhande uru cyangwa urundi,Nyuma yo kubagezaho ibyo umukobwa wese abayifuza  ku musore mu ibanga rikomeye iyo bari kumwe kugira babashe kubaka urukundo rutajegajega.
Twabazaniye na none ibyo umugabo abayifuza ku mugore kugira babashe gukomeza kubana mu rukundo rufite umuvuduko utagabanuka.
1.koroherezwa
Abagabo tuvunwa bikomeye n’abagore badutererana iyo bigeze ku gikorwa cyo kubaka urugo,Tukamera nkaho turi twenyine mu gitanda,Burya rero mugore iyo umugabo akweretse ko hari ubushake afite bwo gutera akabariro,Aba agirango witegure by’ukuri koko ahasigaye umwihe wese ntacyo umukinze bityo umworohereze igikorwa muba mwinjiyemo.Hari abagore benshi ibi byabereye ingora bahizi bumva ko igihe cyo kubaka urugo iyo kigeze icyo basabwa ari ugutanga ibyo basabwe gusa bo bakituriza.
burya kuko ibyishimo mubisangira muri babiri wagakwiye kumufasha kubirema,Wagakwiye kumwinjiza mu gikorwa umubwira utugambo tunogeye amatwi nawe akubwira utundi.
ibi kubivuga ntabwo ari ubujajwa ntanubwo ari ukubura icyo mvuga ahubwi nuko hari ingo zirigushingwa bugacya zatembagaye abantu bakibaza impamvu bikabayobera,Nonese nureka umugabo wawe agakora ibyo akora nk’uri wenyine cyangwa uri kwiba ni gute nabona aho bamufata neza ku buryo bukwiye atazajyayo.
2.kwishimirwa
Birashoboka ko wowe mugore ntacyo udakora ngo wereke  umugabo wawe  ko ari we urangamiye gusa,Ibi ukabimwereka wifashishije amagambo umubwira n’ibikorwa bimwe na bimwe umwereka,Ariko nyamara hari icyo udakora wenda bitewe n’umunaniro ubawirirwanye cyangwa n’ibindi biba byakubabaje.Mu kuri uba ugomba kwereka umugabo wawe igihe atashye ko wishimiye kuza kwe kuburyo abona ko uhora uri mushya mu buzima bwe.
ibi bizatuma ahora ataha yiteze ko ibyaribyo byose aho yerekeje bamwishimiye kandi bigiye kumugabanyiriza umunaniro utagira akagero abayirirwanye.
kabone niyo mwaba mwagize icyo mupfa hari ikintu kimwe mwembi mukwiye kwitwararika cyane cyane wowe mugore,Igihe cyo gutera akabariro mukwiye kuba muri mu bihe bizira umujinya cyangwa umwiryane kuko urebye nabi mukabikora mushihurana ibi bishobora kuba intandaro yo kuguca inyuma y’iki gihe.
Niyo mpamvu Mu bihe byo kubaka urugo mwese mugomba kuba mwumva ibyo murimo kimwe kandi mwese mugaragaza akanyamuneza,Ejo mutazabikora mufite umunabi bugacya ajya kwishakira aho bamuha ibyo yifuza n’inseko imukwiye.
3.kwizerwa
Abagabo bakunda abagore babereka ko babafitiye icyizere cyuzuye,Kwereka umugabo ko umwizeye ni intwaro ikomeye yo kumwigarurira.Hari abagore baziko kwereka umugabo ko ufite impungenge y’uko ashobora kubenguka abandi bishobora gutuma umwigarurira bidasubirwaho,uku n’ukwibeshya cyane kuko ntacyo wakora ngo kimwereke ko ariwe gisubizo ku buzima bwawe kirenze kumwizera ukanabimwereka.Ariko niwitoza kujya umubaza uti ko numva uhumura amavuta tutagiraha?,uzaba umusunika umwegeza kure y’umutima wawe kandi kumugarura bizakugora.
4.kumuha ibyishimo byuzuye
Umugabo abayifuza ibyishimo biturutse mu muryango we cyane cyane ku mugore ,Niyo mpamvu wowe mugore ugomba kumufata neza kuburyo yumva ntahandi yakura ibyishimo birenze ibyo agukesha,Ntakundi wabigenze usibye kwifashisha igihe cyo kubaka urugo ukamwereka ko ntawundi mugore ukurusha ubwiza.Ibi bizamurinda kujarajara,Hari abagore bavuga ngo abagabo babo ntibanyurwa nyamara hari igihe abayaragushatse anyurwa ahubwo yamara kukuzana ukamunyura ku munsi w’ubukwe gusa indi minsi ukamubera agaterera nzamba.
Iharire umugabo wawe,Iyibagize ibibahangayikishije maze umwereke urukundo rwuzuye mu gihe cyo guteza akabariro.ibi bizaba inkingi ikomeye izarinda urugo rwanyu,ikaruha ubudahemuka bukomeye.


text:
Perezida Kagame yasabye ko uturere twaje mu myanya ya nyuma mu mihigo y’uturere mu mwaka w’ingengo y’imari wa 2017/2018, abatuyobora bashyira mu bikorwa ibyo bashinzwe ari byo gukorera abaturage abo binaniye bakagaragaza ko batabishoboye.
Ibi Umukuru w’Igihugu yabigarutseho ubwo yagezaga ijambo ku bitabiriye umuhango wo gushimira uturere twahize utundi mu mihigo y’umwaka ushize no gusinya iy’umwaka utaha.
Ibi bikorwa kandi byahuriranye no gusesa Inteko Ishinga Amategeko umutwe w’Abadepite ku mpamvu z’amatora; usoje manda yawo ya gatatu hakaba hateganyijwe amatora y’abayigize muri Nzeri uyu mwaka.
Akarere ka Rwamagana kongeye kuza ku mwanya wa mbere mu mihigo y’umwaka wa 2017/2018 gakurikirwa na Gasabo na Rulindo; mu gihe Nyamagabe, Ruhango na Nyanza aritwo twaje mu myanya ya nyuma.
Mu turere 15 twaje mu myanya ya nyuma, munsi y’amanota fatizo 68.8; umunani ni utwo mu Ntara y’Amajyepfo, tune ni utwo mu Burengerazuba, kamwe ko mu Majyaruguru, kamwe ko mu Mujyi wa Kigali n’akandi ko mu Burasirazuba.
Perezida Kagame yavuze ko kuba duhuriye mu gice kimwe cy’igihugu bifite icyo bisobanuye; agaruka ku kuba abayobozi badakorana ndetse batanegera abaturage.
Ati “Abari hasi naje kureba nsanga biganje mu gice kimwe cy’igihugu. Ubwo bigomba kuba bifite icyo bivuze, ntabwo byabaye bityo gutyo gusa. Sinzi ibyo aribyo. Icya kabiri naje kubaza, baza kumbwira aho bitagenze neza, bafite ikibazo mu buyobozi. Abayobozi birirwa mu makimbirane, bakemura ibibazo hagati yabo kurusha gukemura iby’abo bayobora.”
Yakomeje agira ati “Amakimbirane, kutavugana, kutumvikana, kudakorana neza biragenda bikavamo iriya myanya n’amanota byagaragaje. Nta kuntu wabinyura iruhande. Ingaruka yabyo ni ibi twabonye hano, nta kuntu wabihisha, ushobora kubihisha igihe gito ariko iyo byageze mu kubiteranya no kubitumurikira biraboneka.”
Perezida Kagame yavuze ko abayobozi badakwiye gukemura ibibazo byabo bwite ngo bibagirwe ibyo abo bashinzwe; ahubwo ko buri kimwe gikwiye guharirwa umwanya wacyo. Yabibukije ko inshingano bahawe, bari bazemeye bagaragaza ko bazanazishyira mu bikorwa, akibaza impamvu bidakorwa.
Ati “Gukorera abo ushinzwe, uba waravuze ngo nibo ugiye gukorera mu gihe uri umuyobozi, nabyo tujye kubisabira inkunga abaduha inkunga bicaranye natwe? Mwebwe abayobozi abaterankunga babahe no gukorana? Nabyo barabishinzwe?”
Babatunga ku byo mushoboye no ku byo mudashoboye? Ni ko mubyumva? Abanyafurika ubwo ni uko mwapfuye? Mwumva ko hari undi ushinzwe ubuzima bwanyu? Nta buzima mushaka se? ntabwo mufite, ntabwo mushaka? Kuki wumva ko watungwa n’undi muntu?”
Hari abaturage batazi abayobozi
Perezida Kagame yavuze ko hari abaturage bo mu bice bimwe na bimwe bagaragaza ko batajya babona abayobozi, akibaza impamvu baguma mu biro aho kujya kureba abo bashinzwe.
Yatanze urugero rw’abaturage bo mu Karere ka Ngororero babwiye Minisitiri w’Ubutegetsi bw’Igihugu ko batajya babona abayobozi.
Ati “Minisitiri Kaboneka wahoze aha, ejo bundi yagiye mu giturage bamubwira ko aribwo bwa mbere babonye umuyobozi. Ngo nibwo bwa mbere babonye abayobozi, bwa mbere. Bishoboka bite? Nyaruguru ntabwo ari igice cy’u Rwanda? Muvuga ko mumanuka mukajya mu baturage, Nyaruguru mukayisiga? Cyangwa muriruka mukinyabyayo kugira ngo bigaragare ko mwagezeyo. […] Bakagufotorera i Rusizi, ukavuga ko wagezeyo kubera ko wageze mu ifoto.”
Yakomeje agira ati “Abaturage ni abacu, ni abo dukomokamo ntabwo ari ab’ahandi tutazi. Ntabwo naza aha ngo mbabeshye, ngo mbashimishe ngo nyure iruhande ukuri kandi imyaka ibaye myinshi tubivuga, tubisubiramo buri munsi […] Igihe kirageze bigomba guhinduka. Aba turiya turere baje hanyuma; ibyo mukora bituma muza muri iriya myanya […] ni zo ngaruka ziza ku baturage muyobora. Ni yo ngaruka iri ku baturage.”
Umukuru w’Igihugu yakomeje avuga ko usanga abana baragwingiye cyangwa abandi barwaye bwaki mu gihe hari inzego zishinzwe ibyo bibazo byose.
Ati “Inzego munyumve, ejo mutazagira ibibazo, ndabararitse. Namwe bayobozi muri hano, muri munsi y’amanota y’impuzandengo; niba udashobora kugira intego yo gukorera abaturage ngo ubazamure, waza ukavuga uti ibi bintu simbishoboye cyangwa sinshaka kubikora. Kuza ukavuga ngo simbishoboye ni mushake undi ubikora, waba uri umugabo nagushimira; ariko niba wemeye inshingano zikore cyangwa se hakwiye kuboneka ingaruka.”


text:
Inyamaswa
Inyamaswa cyangwa Inyamanswa , Igikoko (ubuke Ibikoko), Igisimba (ubuke Ibisimba) (izina mu kilatini : Animalia)
Mu Rwanda[edit | edit source]
U Rwanda rucumbikiye ubwoko bw’inyamaswa zonsa butandukanye 151, harimo cumi na bumwe bubangamiwe muri iki gihe kandi nta na bumwe buhakomoka. Muri bwo harimo amoko y’inkima (hagati ya 14 na 16), harimo igice cy’ingagi zo mu misozi zituye ku isi zikiriho (Gorilla gorilla berengei). Ayandi moko y’inkima agizwe n’inkima ifite mu maso hameze nk’ah’igihunyira (Cercopithecus hamlyni), inkima yo mu misozi (Cercopithecus hoesti) muri Nyungwe, Inguge (Pan troglodytes) muri Nyungwe no muri Gishwati, n’icyondi (Cercopithecus mitis kandti) cyabonetse muri Pariki y’Igihugu y’Ibirunga.


text:
Abantu amagana muri Mexique biraye mu mihanda bambaye mu buryo bwo kwishushanya n’ibikanka by’abapfuye[skeletons] mu rugendo rubimburira Umunsi w’Abapfuye wizihizwa mu Itorero ry’Abangilikani.
Ni mu rugendo rwitabiriwe n’abantu batandukanye mu Murwa Mukuru wa Mexique, biyerekanye mu mwambaro ushushanya umugore w’igishushanyo wubahwa muri icyo gihugu uzwi nka ’La Calavera Catrina’. Iyo shusho yahimbwe n’icyamamare mu bugeni, José Guadalupe Posada.
Abitabiriye urugendo rwo guha icyubahiro ’La Catrina’ mu kwitegura Umunsi w’Abapfuye wegereje, bagaragaye bisize amarangi ku mubiri bishushanya n’ibikanka by’abantu. Muri uru rugendo batambagiye bitwaje indabo zizwi nka ’Marigolds’ zizerwaho kuyobora roho z’abapfuye zikoresheje amabara n’ububani.
Ni ibirori byunguye abashushanya ku mibiri y’abantu bagerageza kugaragaza ishusho ya ’La Catrina’, izina ryahawe igikanka kizwi cyane mu muco gakondo wo muri Mexique. Ibi bikorwa byitabiriwe n’abantu b’ingeri zose muri icyo gihugu kuva ku mpinja kugeza ku basheshe akanguhe.
Nubwo ’La Catrina’ ugenderwaho n’abo muri Mexique ari umugore, ntibyabujije n’abagabo kugaragara muri uyu mutambagiro bisize mu maso amarangi agaragaza igikanka cye ku isura yabo mu kwitegura Umunsi w’Abapfuye wizihizwa ku itariki ya Mbere n’iya Kabiri Ugushyingo, buri mwaka.
Uyu mutambagiro udasanzwe wagaragayemo n’abakundana bagendanaga agatoki ku kandi mu kugaragaza ko urukundo rutazimye muri bo.
Ibi bikorwa mbere ntibyizihirizwaga mu Murwa Mukuru w’iki gihugu, byatangijwe biturutse ku buryo byamenyekanishijwe muri filime yitwa ’Spectre’ yasohotse mu mwaka ushize.
Kuva icyo gihe abantu benshi muri Mexique batangiye guha agaciro uwo munsi ndetse bamwe ntibatinya gusohokana umwambaro w’ubukwe bakawujyanisha n’ishusho bagaragaramo ya ’La Catrina’, abandi bagasokoza ubwanwa babugaragaza cyane mu kwerekana roho z’abapfuye mu buryo butandukanye.
Tariki ya 2 Ugushyingo hizihizwa Umunsi w’Abapfuye wabimburiwe n’uru rugendo muri Mexique, umaze imyaka hafi ibihumbi bine wizihizwa mu bice bitandukanye, ukaba ufite inkomoko mu bihugu byo muri Amerika y’Epfo. Iyo wageze muri iki gihugu abantu bajya ku mva z’ababo bapfuye, bakakorera isuku hanyuma bakaharara banywa kandi barya mu myizerere y’uko bari gusangira n’abatakiri ku Isi.
Abaturage baho bemera ko nibura umunsi umwe mu mwaka umuntu wapfuye agaruka ku isi kureba abo yasize.
Ishusho ya ’La Catrina’ yiganywe n’abakoze uyu mutambagiro udasanzwe utegura Umunsi w’Abapfuye muri Mexique, igizwe n’igikanka gusa gishushanya izimira rya ba kavukire muri Mexique ndetse ikagaragara yambaye ingofero iri mu bwoko bw’izakundwaga cyane n’abakoloni baturutse i Burayi berekeza ku Mugabane wa Amerika mu kugaragara uko bageragezaga kwakira no kwimika imico y’abanyamahanga muri ibyo bihe.


text:
Musanze: Abasirikare bakuru barahugurwa ku kubungabunga umutekano mu bihe by’amage
Yanditswe na NGABOYABAHIZI PROTAIS
Mu kigo Rwanda Peace Academy harabera amahugurwa y’abasirikare bakuru baturutse mu bihugu bitandukanye bazahugura abandi ku birebana no kurinda umutekano w’abaturage mu bihe by’intambara, bakabikora igihe baba bagiye mu butumwa bw’amahoro bakora hirya no hino ku Isi.
Umuyobozi wa Rwanda Peace Academy Colonel Jill Rutaremara yatangaje ko ibihugu n’abasirikare bafite uruhare rukomeye mu kurinda abaturage babo.
Yagize ati: ‟Igihugu ubwacyo gifite inshingano ya mbere yo kurinda abaturage bacyo, n’abasirikare aho bari hose bafite inshingano zo kurinda abaturage, haba mu bihugu byabo ndetse no mu butumwa bunyuranye.
Iyo bahawe amahugurwa nk’aya ahagije bashobora gutangira kumenya ahari ibimenyetso byagirira nabi abaturage, bigatuma batangira kurinda abari aho ngo badapfa bakanatanga raporo ahabugenewe, aba bahuguwe bazafasha abandi kugira ngo barusheho kwiyungura ubumenyi mu kazi kabo mu butumwa bw’amahoro baba bagiyemo.”
Lieutenant Colonel Nyirimanzi Gerard ni umwe mu bitabiriye aya mahugurwa avuga ko bayitezemo byinshi ariko cyane ngo uburyo bazitwara mu butumwa bazajya bahabwa ku Isi ahanyuranye, ibi kandi bizabafasha guhugura bagenzi babo.
Yagize ati: “Ku Isi yose ahenshi byagiye bigaragara ko mu bihe by’intambara abasivile baharenganira cyane bamwe bakahasiga ubuzima, harimo abanyantege nke, abana n’abagore cyane; akaba ari yo mpamvu hateguwe aya mahugurwa azatwongerera ubumenyi mu kurinda abaturage, twita cyane kuri abo bose kuko ni bo bahura n’akaga mu bihe by’amage.”
Aya mahugurwa ahuza abasirikare bo mu rwego rw’aba ofisiye, bakaba batozwa kuzajya guhugura bagenzi babo uburyo bazajya bitwara mu butumwa bazajya boherezwamo. Akaba yarateguwe ku bufatanye bw’Ikigo cy’Amahoro (Rwanda Peace Accademy) n’Ikigo cyo muri Leta Zunze Ubumwe z’Amerika kitwa Global Centre For the Responsability to Protect.
Aya mahugurwa akaba yitabiriwe n’abasirikare 17 bakomoka mu bihugu 5 by’Afurika, ari byo, Ethiopie, Malawi, Rwanda, Tanzanie na Zambie.


text:
Tugomba guhora dutunga urutoki abishe u Rwanda kugira ngo turukize
Guhera mu mwaka 1959, uburenganzira bwa muntu bwagiye bubangamirwa, kugeza ubwo bibyaye Jenoside yakorewe Abatutsi mu 1994.
Umwe mu banyapolitiki ba mbere mu Rwanda waranzwe no kwimakaza amacakubiri n’urwango rw’Abatutsi, ni umugabo witwa Gitera Joseph.
Gitera akaba yarabibaga amacakubiri abicishije mu ishyaka yashinze mu 1959 ryitwa APROSOMA (Association pour la Promotion Sociale de la Masse), ishyaka ryashishikariza rubanda Nyamwinshi (Abahutu) kwanga Abatutsi.
Ikigaragaza cyane urwango rukabije Gitera yangaga Abatutsi, ni amategeko 10 yise ay’Abahutu yashyizeho muri uyu mwaka wa 1959.
Aya mategeko yari akubiyemo urwango rukabije ndetse asa n’acira urwo gupfa Abatutsi.
Gitera yayakanguriraga Abahutu abasaba kuyakurikiza, kugira ngo Ubwoko bw’Abatutsi bucike burundu.
Aya mategeko 10 y’Abahutu yaje kongera kwimakazwa na Ngeze Hassan wari umwanditsi w’Ikinyamakuru cyabibaga amacakubiri mu Banyarwanda cyitwa Kangura mu mwaka wa 1990.
Iki gihe Kangura yongeye gusohora aya mategeko, nyuma y’uko tariki 1 Ukwakira 1990, Inkotanyi zari zitangije Urugamba rwo kubohora igihugu.
Ikaba yari igamije kurushaho kwimakaza urwango rw’Abatutsi ndetse no gushishikariza Abahutu kubahigisha uruhindo ngo babice.
Tom Ndahiro, umwanditsi akaba n’ Umushakashatsi kuri Jenoside yakorewe Abatutsi, avuga ko mu gihe Abanyarwanda bibuka ku nshuro ya 24 Jenoside yakorewe Abatutsi, baba bagomba no gusubira inyuma bakamenya inkomoko yayo kugira ngo irwanywe bihereye ku mizi.
Agira ati” Gitera Joseph ni umwe mu bajenosideri u Rwanda rwagize. Ibi birashingira ku mategeko 10 y’Abahutu yasohoye mu 1959, yanditse abifashijwemo n’Abapadiri bo mu muryango wa Perés Blanc nk’uko twabibwiwe n’umupadiri w’Umubirigi”.
Akomeza agira ati" Gitera ari no mu bateye u Rwanda umuze w’ingengabitekerezo ya Jenoside. Ayo mategeko ye agereranya Abatutsi nk’udukoko tubi nk’imisundwe, akababonamo ububi nk’indwara zirimo umusonga mu rubavu cyangwa kanseri (umufunzo) yari yo ntango yo kubambura ubumuntu no kubagira babi."
Anibutse ko muri ayo mategeko cumi Gitera akoresha interuro nk’izo muri Bibiliya, zirimo aho avugo ngo Umututsi "yuje ubwangwe" ahandi akavuga ngo "aragatsindwa mu Rwanda".
Ibyo byonyine, ngo byerekana ko Gitera yari afite mu mutwe we Jenoside, hafi imyaka mirongo itatu n’itanu mbere ya Jenoside yakorewe Abatutsi mu mwaka w’1994.
Tom Ndahiro aboneraho no gushimira gahunda ya FPR Inkotanyi yo guhuza Abanyarwanda bakunga ubumwe birengagiza ibibatanya, ahubwo bakimika ibibahuza kuko ari byo biganisha ku iterambere rirambye ry’igihugu.
Amategeko 10 y’Abahuti Gitera yayasomye bwa mbere muri Mitingi ya APROSOMA yabaye tariki ya 27 Nzeli 1959.
Yagize ati “Bavandimwe mwese muteraniye hano, kuyavuga ntabwo ari ukuyamara! Nimuhashye Ndarusuma, nimwice ku ngoyi ya mwene mututsi ku buryo bwose mushoboye.
Umubano w’umututsi n’umuhutu ni umufunzo ku kuguru, ni umusundwe mu mubiri, ni umusonga mu rubavu. Dore amategeko ya buri muhutu wese ushaka kwibohora ku ngoyi y’ubuja bwa mwene gatutsi “
1. Guhera ubu emera kandi wizere Imana gusa yonyine hamwe n’ubushobozi bwawe. Ntuzongere kwemera cyangwa kwizera umututsi.
2. Ntuzigere kongera kwirahira umututsi yuje ubwangwe
3. Ntuzigere ujya inama nawe kamere k’umututsi ni ubushukanyi
4. Ntukagire umubano nawe: kubana n’umututsi ni ukwihambiraho urusyo
5. Uwahora umututsi inabi yagize, nta mututsi wasigara mu Rwanda. Guhora si byiza. Ariko kwirinda umwanzi cyangwa kwirwanaho aguteye birateganyijwe mu mategeko yose
6. Ntuzasambane n’abatutsikazi kubarongora ntibibujijwe, kubajajabamo ni byo mwaku. cyangwa kubiyomekaho nk’uburondwe.
7. Ntukabeshye nk’umututsi: Ahubwo jya uvuga ukuri kose. Amayeri y’umututsi jya uyagaragaza yose.
8. Ntuzibe nk’umututsi: musyigigize yibe. N’aba ari nawe ntukemere ko abaho
9. Kurarikira abagore babo cyangwa abakobwa babo ni nabi. Nta kimero barusha abacu; ahubwo babarusha ingeso nyinshi zitari nziza.
10. Ntukararikire iby’abandi nk’umututsi; kurarikira kwe ni cyo cyorezo cyadutsembye.
Umwanzuro: Mpendahende, mpendubwenge cyangwa sohoka ninjire by’umututsi ni umwaku uteye ubwoba. Baragatsindwa i Rwanda.
(Found in Kabgayi archives)
Ibitekerezo ( 4 )
Nubwo yari muli Aprosoma,ntabwo byamubujije kuba Umu Parmehutu ukomeye.Niba nibuka neza,yayoboye Parliament ku bwa Kayibanda.Koko bumvaga ko umuhutu ariwe muntu gusa,naho kuba umututsi ukaba igicibwa mu gihugu (pariah).Muli abo ba parmehutu,harimo na papa wa Makuza Bernard witwaga Makuza Anastase.Mu myaka ya nyuma ya genocide,Television y’u Rwanda yajyaga yerekana Makuza ukuntu nawe yatumye abatutsi bagunga.Aho umuhungu we abaye umutoni w’ingoma,ntibongeye kwerekana SE kuli TV ukuntu nawe yangaga abatutsi,nyamara umugore we ali umututsikazi.Politike ni mbi.
Ikibabaje nuko abantu bangiza iyi si,baba bitwa Abakristu.Gitera yari yarabatijwe yitwa Joseph.
Interahamwe zose zari zibatijwe.Abayobozi b’u Rwanda muli 1994,bose bali barabatijwe hafi ya bose muli Kiliziya Gatolika (president,ministers,prefets,bourgmestres,conseillers,army and police officers,etc...).Nyamara hafi ya bose bakoze Genocide.Ndetse n’intambara zuzuye mu isi,abazirwana bitwa Abakristu hamwe.Muli Matayo 7:13,14,Yesu yavuze ko INZIRA y’ubukristu iruhije kandi abantu bayinyuramo ni bake cyane.Byerekana ko abantu bazarokoka ku munsi w’imperuka ari bake cyane.
Abantu bakora ibyo imana idusaba,ni bake cyane.
Nkuko Imigani 2:21,22 havuga,imana izabarimbura bose ku Munsi w’imperuka.
Murakoze kutugezaho ayo amateka ya Gutera namwe tutali tuzi. Yavuye muli politiki kare kubera ko aprosoma ye yatsinzwe na parmehutu bituma atamenyekana cyane.
Murakoze kutugezaho ayo amateka ya gutera cya aprosoma.


text:
Mu gihe itegeko rigena imikoreshereze n’ imicungire y’ ubutaka mu Rwanda rivuga ko nta muntu wemerewe kwima undi inzira y’ amaguru igera mu kwe, Ishuri ryigenga rya Gahogo Adventist Academy riherereye mu murenge wa Nyamabuye mu mujyi wa Muhanga ryo ngo riri gufunga imaze igihe ikoreshwa n’ abantu batari bake barimo n’ abanyeshuri biga mu mashuri abanza.
Ubuyobozi bw’ iri shuri buvuga ko budashobora gufunga inzira isanzwe inyurwamo n’ abaturage ahubwo ngo icyo buri gukora ni ukuzitira ikigo.
Nubwo ubuyobozi bw’ ishuri rya Gahogo Adventist Academy butemera ko buri gufunga inzira yari isanzwe ari nyabagendwa, umuferege uri kuzamurwamo urukuta ruzayifunga ugaragaza ko ko uretse kuyifunga n’ igishanga kiri mu nsi y’ iki kigo na cyo ubwacyo cyavogereye.
Abahanga mu by’ ubwubatsi bavuga ko kuzamura inyubako iyo ari yo yose mu gishanga cyangwa mu mazi bisaba ubundi buhanga, izindi ngufu ndetse n’ ibindi bikoresho bitari ibi iki kigo kiri gukoresha mu kubaka aha.
Ingingo ya 38 y’ itegeko No 03/2013 ryo kuwa 16/06/2013 rigena imikoreshereze n’imicungire y’ubutaka mu Rwanda yerekeye Inshingano yo gutanga inzira ku butaka bw’undi bukomoka ku miterere y’ahantu ivuga ko Nyir’ubutaka atagomba kubangamira uburenganzira bw’abandi.
Kubera iyo mpamvu ntashobora kwima abaturanyi be inzira y’amaguru igera mu kwabo mu gihe nta handi bashobora kunyura. Icyakora, ku zindi nzira, bikorwa ku bwumvikane hagati y’impande zombi.


text:
Ikigo cy’itumanaho MTN Rwanda cyatangije poromosiyo cyise “Izihirwe” irimo ibihembo bitandukanye nk’inka, ihene, moto, televiziyo, amafaranga n’ibindi, mu rwego rwo kwifatanya n’abakiriya bayo mu kwizihiza imyaka 20 imaze ikorera mu Rwanda.
Iyi poromosiyo “Izihirwe”yatangijwe kuri uyu wa Kabiri. Kugira ngo umuntu abe mu begukana ibihembo, ntacyo bimusaba uretse kuguma ku murongo wa MTN.
Asabwa kwandika 20 ahagenewe ubutumwa bugufi akabwohereza kuri 2018 cyangwa agakanda *140*6# ubundi agahamagara.
Umuyobozi ushinzwe imenyekanishabikorwa muri MTN Rwanda, Ruhinguka Désiré, yavuze ko buri cyumeru bazajya batanga inka ebyiri na moto imwe.
Yagize ati “ Izihirwe na MTN ni gahunda igamije kugira ngo dufatanye n’abakiriya bacu kwizihiza isabukuru y’imyaka 20 tumaze dukorera mu Rwanda, ni gahunda yihariye kuko nta kiguzi gisabwa umukiliya kugira ngo ayinjiremo ahubwo icyo asabwa ni uguhora ku murongo.”
Yakomeje avuga ko muri iyi poromosiyo harimo ibihembo byinshi, aboneraho gusaba abakiriya ba MTN kutava ku murongo kugira ngo bazabashe kuba mu banyamahirwe babyegukana.
Umuturage witwa Benihirwe Faustin, yavuze ko bishimiye cyane iyi poromosiyo kuko ibagaragariza ko MTN Rwanda ihora ibazirikana.
Yagize ati “Ibi byatunejeje cyane kubona badutegurira poromosiyo nk’iyi idasaba ikiguzi kugira ngo gusa twishimane kuko byatweretse ko MTN ihora izirikana abakiriya bayo.”
Biteganyijwe ko iyi Poromosiyo ya Isanzure na MTN izamara amezi atatu ndetse ikazagera mu bice byose by’Igihugu.
Muri ayo mezi atatu abakiliya batoranyijwe bazajya bahabwa guhamagara cyangwa kohereza ubutumwa bugufi ku buntu cyangwa bahabwe internet, ku murongo wa mbere mu Rwanda mu itumanaho.
Ibihembo bikomeye bizajya bitsindirwa buri cyumweru na buri kwezi, birimo amafaranga, televiziyo, ihene, radio, telefoni, amatike ya resitora na sinema.
Ku banyamahirwe kandi hazatangwa inka, ihene, moto nshya 13 n’ibindi.
MTN Rwanda inavuga ko abatsinze bazajya bahamagarwa na telefoni yayo imaze kumenyerwa ya 0784000000, kujya mu batsindira ibihembo bikaba nta kiguzi kandi uwatsinzwe ntagire icyo asabwa kubanza gutanga.


text:
Umuntu yakwibaza niba ibisigaye biba mu nsengero hirya no hino ku isi ari ibiba biyobowe n’umwuka w’Imana nk’uko babiwitirira cyangwa imyuka mibi. Ni mu gihe hakomeje kugenda hagaragara ibitangaza bitandukanye bikorwa n’abiyita abakozi b’Imana, hari na bamwe muri bo basigaye bakora ibisa no guta umutwe cyangwa gusara ariko bakabikora babyitirira Imana.
Ni nyuma gato y’uko mu mujyi wa Onisha uherereye mu majyepfo ya Nigéria, umupasiteri wo muri Eglise de réveil aherutse kuza mu rusengero nta mwenda n’umwe yambaye, yewe habe n’utwenda tw’imbere. Uyu mupasiteri yabwiye abayoboke be ko ibyo yakoze ari ibyo yeretswe bityo bikaba ari byo biri kumuyobora.
Nk’uko bitangazwa n’ibinyamakuru byo muri kiriya gihugu, ngo abayoboke bo muri iri dini batunguwe cyane no kubona umuvugabutumwa wa bo aza mu materaniro nta soni nta gihunga, aratambuka yegera abandi bantu yicaye uko yavutse, gusa ngo babanza kugira ngo ni umusazi ubinjiranye, baricara bumva ijambo ry’Imana.
Abayoboke be ngo ntibazuyaje kumubaza icyamuteye gukora ibyo, na we ababwira ko yagize ibonekerwa ritagatifu (révélation divine), ndetse ko ibi byamubayeho ubwo yerekwaga Adamu na Eva bari bameze bakiri muri Eden bityo na we akaba yategetswe kubyigana.
Yakomeje avuga ko Imana ishimishwa n’umubiri ko idashimishwa n’ibyo abantu bambara. Yagize ati”Imana yita cyane kuri kuri roho zacu ntabwo yita ku mibiri cyane no ku myambaro.
Alex Masha@Rwandapaparazzi.rw
31,049 total views, 100 views today


text:
Nyabihu : Abaturage barashimira Perezida Kagame wabahaye ishuri ry’imyuga
Yanditswe na NGABOYABAHIZI PROTAIS
Abaturage bo mu karere ka Nyabihu barashimira Perezida Kagame wabahaye ishuri rigezweho ry’imyuga, ryanatumye bahabwa imirimo mu gihe cyo kuryubaka.
Iri shuri ry’imyuga, abaturage baryemerewe n’Umukuru w’Igihugu mu mwaka wa 2014 ubwo yabasuraga.
Kalimba Zachée, ni umuturage wo mu murenge wa Mukamira aho iri shuri ryubatse, yagize ati : « Ndashimira Perezida Kagame watekereje kuduha ishuri rikuru ry’imyuga, ni imbuto z’imiyoborere myiza.
Iri shuri ni igikorwa kije kongera iterambere hano mu murenge n’akarere kacu muri rusange. Batangira kuryubaka nahabonye akazi, ubu nizigamiye amafaranga umwana wange azajyana ku ishuri muri uyu mwaka 2018, nakuyemo amatungo, nta terambere rirenze iri.
Yakomeje avuga ko iri shuri ry’imyuga rigezweho rije ari igisubizo ku bana babo. Ati « Abana bacu bazigiramo guhanga umurimo no kuwukunda mu gihe bajyaga kwigira za Kigali, Goma n’ahandi ».
Uyu mugabo yongeraho ko ngo iri shuri rizatuma babona aho bacururiza umusaruro wabo mu buhinzi n’ubworozi, ikindi ngo amacumbi bagiye kuyubaka ku bwinshi ngo kuko bazajya babona abayakodesha. Abafundi na bo bemeza ko ngo muri ririya shuri bazahihugurira imirimo inyuranye.
Umuyobozi wungirije w’Akarere ka Nyabihu ushinzwe imibereho myiza y’abaturage Mukansanga Clarisse; yagize ati: « Iri shuri twaryemerewe na Perezida wa Repubulika ubwo yadusuraga muri 2014, none urabona ko ryuzuye. Iki ni igikorwa gishimishije cyane kuko abana bo muri aka karere bagiye kujya bigira hafi kandi bakiga imyuga igezweho, bagiye kujya babyaza umusaruro ibikomoka ku musaruro w’ibihingwa biboneka hano muri Nyabihu, gutegura neza ibiribwa n’ibinyobwa, urabona ko muri kano gace hera ibirayi n’ibigori tubitezeho rero kuzabibyaza umusaruro nyuma y’amasomo bazahabwa muri iri shuri.
Ndasaba ababyeyi gutoza abana babo umuco mwiza wo gukundisha abana babo iri shuri, kuko ni iryabo bige imyuga izabateza imbere ».
Biteganyijwe ko iri shuri ry’imyuga rizafungura imiryango mu ntangiriro za Gashyantare 2018, n’abanyeshuri basaga 300.


text:
Video zo Guswera Zitandukanye
Video zo Kunyaza Umukobwa
Video zo Guswera Zigezweho
1.GUSHYUKWA NI IKI(KU BAGABO)
–Gushyukwa ni ukwikomeza kw’imboro guterwa nuko udutsi twayo tuba twuzuyemo amaraso.Gushyukwa bituma imboro iba nini kuruta uko yanganaga itarashyukwa igahagarara yemye.
-Gushyukwa cyangwa umushyukwe bishobora kwirangiza ubwabyo cyangwa ari uko umuntu asohoye
-kunyuza imbuto/amasohoro mu kayoboro k’imboro zikamenekera ku munwa wayo.
-Uburyo warangizamo umushyukwe wawe byaterwa nawe.Ku bataramenyereye guswera,umushyukwe ukunze kwirangiza,ariko ku bamenyereye kurangiza umushyukwe ari uko bagombye kurangiza bikunze kubagora keretse basohoye.Ubuze uko ubyifatamo wakwikinisha cyangwa ukihangana,byaterwa n’ibikoroheye.
Ni ryari nshobora gushyukwa?
Umuntu ashobora gushyukwa igihe icyo ari cyo cyose.Umubiri ni ko ukoze.
Gushyukwa bishobora guterwa:
-no kureba amashusho yerekana ibitsina
-kwifuza guhuza igitsina n’undi muntu
-Kugira ibitekerezo byerekeranye n’igitsina
-Gushyukwa bishobora kwizana.Ushobora kubona imboro yawe ireze nta mpamvu utanabiteganyaga rwose uri mu ishuri cyangwa ku kazi.Ni ibisanzwe ni ko umubiri uteye.
Ufite igitekerezo ku gushyukwa wakitugezaho.
2.NDI UMUKOBWA,MBESE NINKORA IMIBONANO MPUZABITSINA ARI BWO BWA MBERE BIZANBABAZA,NZAVA AMARASO?
Ubusanzwe imibonano mpuzabitsina ntiyagombye kubabaza bwaba ari ku nshuro ya mbere cyangwa ku nshuro y’ijana.Abagore benshi ntibakunze kuva cyane ku nshuro ya mbere bakoze imibonano mpuzabitsina.Iyo habayeho kuva amaraso ni uko “hymen”iba yatanyutse.”Hymen” ni igice cy’umubiri w’umugore kimeze nk’agakingirizo gifunga umwinjiriro w’igituba cy’umugore cyangwa umukobwa bakiri amasugi.Icyo gice gifunga cyangwa cyikazenguruka igice cyimwe gusa cy’umwinjiriro w’igituba.Icyo gice ntikimera kimwe ku bagore bose,kandi abakobwa benshi bagitakaza batabizi mu mikino bakora nko gutwara amagare,izindi siporo n’ibindi.
Niba icyo gice cy’igituba ukigifite ushobora kukigizayo ubwawe ibyumweru bike mbere y’uko hagira uwo muhuza ibitsina.Ushobora kukigizayo ukagiherereza ku ruhande rumwe rw’umwinjiriro w’igituba. Ushobora gushyira urutoki rumwe cyangwa ebyiri mu gituba ukagera hahandi zitemera kurenga ukajya ugenda ukurururira ku ruhande rumwe no kurundi kugeza ubwo kagiriye ku ruhande rumwe umwanya imboro izinjiriramo ukaboneka.Ugomba kubikorana ubwitonzi kandi inshuro nyinshi kugira ngo bishoboke.Ushobora kubona amaraso ku ntoki zawe uramutse ugaciye,nta kibazo kuko niko kagomba kuvaho!
Ariko muri rusange niba imibonano mpuzabitsina ibabaza ni uko umugore aba atabanje gukinishwa mbere ngo yumve abishatse, igituba gitohe bihagije mbere y’uko umugabo amucumitamo imboro.
3.NAKORA IKI AGAKINGIRIZO KANCIKIYEHO?
-Mbere y’uko hagira uwo muhuza ibitsina ujye ubanza umenye amateka yabo mu rwego rwo guhuza ibitsina.Bigufasha kwigengesera no kumenya uko witwara mu gihe hari ikibazo kivutse.Niba hari indwaraq afite,agakingirizo kagacika ufite 50% y’ibyago byo kurwara gonorrea,2%y’ibyago byo kurwara Sida.Niba ukeka ko uwo mwabikoranaga afite imitezi,hita ujya kwipimisha,kandi niba ukeka ko ari Sida,shakisha uko wahita ufata imiti.biragoye ariko ni bwo buryo wabona bwo kwirengera.
-Itegereze neza.Itegereze niba agakingirizo ugiye gukoresha katararenza itariki,reba imikorerere yako,reba niba ntaho wagashunnye urwara mbere yo kugakoresha.Buri gihe mbere yo gukoresha agakingirizo,jya wita kuri ibyo bintu kuko ubushakashatsi bugararagaza ko abantu agakingirizo gakunze gucikiraho cyangwa kakabacika kagasohokera mu mugore bikiunze kubabaho kenshi,jya wirinda gushaka guswera wasinze kuko nubwo wakoresha agakingirizo ushobora kugakoresha nabi ntikagire icyo kakumarira.
–Wigira ubwoba.
–Hita ukaraba ako kanya.Nubwo isabune itavura imitezi,ntacyo byagutwara guhita ukora isuku.
–Mwereke(uwo mwabikoranaga) ko bikubabaje;ashakishe niba hari uduce tw’agakingirizo twba twamusigayemo,mwikomeza gushakisha kurangiza mukinishanya kuko bishobora kubasukamo mikorobe. Ahite anywa ibinini byo kudatwara inda mu masaha atarenze 72.
4.KUKI IYO AKANTU KANKOMYE KU MABYA MBABARA CYANE?
Iyo hari ikibaye ku mabya umugabo ahita abyumva vuba kuko mu mabya ariho imyakura myinshi iherera .Imitsi y’amabya itangirira mu kiziba cy’inda hafi y’impyiko.Niyo mpamvu iyo ikintu kigukubise ku mabya wumva ububabare bwinshi mu kiziba cy’inda.Ubwo bubabare buraryana cyane ku buryo umugabo yumva ababaye iyo abonye hari undi mugabo utewe umugeri mu mabya cyangwa akahakubitwa n’ikindi kintu abireba.
5.NI RYARI NSHOBORA KUJYA KWA MUGANGA KUBERA IBIBAZO BY’IGITSINA?
Itegereze umubiri wawe.Nubona hari ibihinduka ku byerekeranye n’igitsina cyawe,hita wihutira kujya kwa muganga.Hari ubwo waba ufite akabazo gato kakavurwa vuba cyangwa ikibazo kinini kitabwa ho bigishoboka.Ushobora guhita wihutira kujya kwa muganga igihe ubonye ibi bikurikira:
Ukimara gufatwa ku ngufu:Umenya uko usigaye uhagaze.
-Amazi ava mu gituba afashe,afite irindi bara cyangwa impumuro bitandukanye n’ibyo wari umenyereye.
-Kubyimba cyangwa uduheri ku gitsina
-Gutukura kudasanzwe ku mwinjiriro w’igituba,uburyaryate cyagwa kuribwa bibabaje
-Ibibyimba ku ibere,amashereka asa nabi,kuribwa cyangwa imihindukire y’umuzenguruko w’imoko
-Kumva uribwa mu kiziba cy’inda bitandukanye n’ubundi buribwe busanzwe nko kutagubwa neza n’ifunguro.
-Guhindura igihe ugira mu mugongo hashize nibura umwaka bidahinduka.
-Kujya kwa muganga hakiri kare bishobora gutuma uhagarika indwara zishobora kukugirira nabi cyane.
6.UMUGORE AGIRA AMAGI ANGAHE?
Abagore si nk’abagabo bakora amagi mashya buri munsi mu buzima bwabo bwose.Abagore bavukana amagi abaze:hagati ya milioni imwe n’ebyiri.Iyo umukobwa atangiye kujya mu mihango aba asigaranye ibihumbi 300.Buri kwezi nibura rimwe ritegereza intanga ngabo ayandi akangirika.Umugore ajya kugeza imyaka 45-50 asigaranye nk’ibihumbi 100 akunze kuba atavamo igi ryahura n’intanga ngabo go babyare,ariko hari abagore bashobora kubyara kuri iyo myaka.
7.NKUNZE KUNYARA NKABABARA
Ibyiza ni uko wajya kwa muganga ukipimisha hakiri kare.
Ariko akenshi kwikuba kw’imboro mu gihe cyo kubonana cyangwa kwikinisha birengeje urugero ni byo bikunze umuntu kunyara akababara.Ushobora guhindura position yo kubonana kugira ngo imboro ntiyikube kandi ukanywa amazi menshi kugira ngo unyare cyane woze umwenge w’imboro wo kunyariramo.
-Amasohoro ashobora kwinjira mu kenge umugore anyariramo,ni byiza kunywa amazi kugira gno anyare akimara kurongorwa.
-Abantu bakunze kunyara bakababara iyo babikoze kenshi bagishakana,ari bwo bwa mbere,cyangwa babikoraga hagacaho igihe kinini batabikora,bakongera kubikora.Icy’ingenzi ni ukujya kwa muganga kuko utivuje mikorobe zishobora kugwira ukaba wahakura indwara igoye kuvura.
8.MBESE NSHOBORA KWANDURIRA SIDA MU GUSOMANA
Amacanshwe ntiyanduriramo SIDA nk’uko tubizi kugeza ubu, ariko agakoko ka SIDA kasanzwe mu macanshwe y’abantu barwaye SIDA.Ntibyoroshye ko wakandurira SIDA mu gusomana nubwo bishoboka ko hari abantu bashobora kuba baranduriye SIDA mu gusomana.Kuko i
yo abantu bafite udusebe mu kanwa bashobora kwanduzanya.Jya wirinda rero mu gihe uzi ko hari udusebe ufite.Ugomba kwitondera ibyo ukora ukamenya n’uwo mubikorana,kuba mukundana ntibivuga ko mudashobora kwanduzanya.Igitsina kiraryoha,niyo mpamvu rero kitari gikwiriye guhubukirwa nk’uko benshi dukunze kubikora.Hari ibintu bine bikomoka mu mubiri wakanduriramo Sida
-amaraso
-amasohoro
-amazi yo mu gituba
-amashereka
9.NTABWO YANSOHOREYEMO, MBESE NATWARA INDA?
Hari ubwo utatwara inda.Ariko ubu si uburyo bwo kwirinda gutwara inda nakugiraho inama bwo gukoresha kuko butizewe 100%.
-Iyo umugabo ari hafi yo kurangiza aba aryohewe cyane ku buryo ashobora gusohorera hanze ariko andi mashoro yayagusize mu gituba
-Iyo umugabo ari hafi yo gusohora hari utuzi tubanziriza amasohoro tukwinjira mu gituba kandi turimo intanga zihagije ku buryo wasama nubwo byaba bigaragara ko yasohoreye hanze.
-Hagize intanga zikwikubita ku mwinjiriro w’igituba,zishobora kumanuka zigasubira mu gituba,ukaba wasama.
-Umugabo/umusore uswera azi ko ari busohorere hanze y’igituba akunze kubikora ahubagurika nta mutekano afite bigaca imbaraga ubushobozi bwe bwo gucunga neza ibyo arimo gukora kubera ubwoba bwo gutinya gutera umugore/umukobwa inda.
Ubu buryo bakunze kwiyakana ntukabwizere kuko bushobora kukubyarira ibyo utari witeguye.Gukoresha agakingirizo byaruta cyangwa kwikinisha mwembi mugafashanya kurangiza.
10.ARIKO NGO N’UMUGABO AGIRA IGITUBA?
Ni byo,usibye ko ntawe cyarangiriza ibibazo!Cyitwa”vagina masculina-igituba cy’abagabo!”nk’uko tubibwirwa na Dr David Reuben.Ngo cyashoboraga kuba igituba nyagituba iyo imisemburo y’abagabo”testosterone”itaza kubirwanya igihe akana k’agahungu karimo gatangira gukurira mu nda ya nyina mu minsi ya mbere.Icyo gituba cy’abagabo ubu ngo ni akanyama kanagana ku ruhago!Buri mugabo arakagira ngo ni nayo mpamvu tugira amabere yanze gukura!Urakomereku gituba cyawe rero mugabo we.
11.ARIKO NGO N’UMUGORE AGIRA IMBORO
Muri irya minsi ya mbere y’ikura ry’umwana,umukobwa yari agiye kumera imboro ariko imisemburo y’abagore iramutsembera!Ahari kuba imboro hasigara akaboro gato ariko Rugongo!
12.NJYA NZANA MU GITUBA NKUMVA NDATOSE CYANE.ESE NI UBUHORO?
Cyane.Birashoboka ko wumva ufite amazi menshi mu gituba mu gihe utari mu mihango.Aya ni amazi kamere
– yoza igituba cyawe,akakirinda indwara,
-agatuma mu gituba horoha,mu gihe ushyutswe uri hafi kubonana n’umugabo
-ushobora kubona ururenda rwereruka kandi rufashe,ibyumeru bibiri nyuma y’imihango.
Ni ibisanzwe kandi byerekana ko igi rikuze ushobora gusama,ntiwatakaza uwo mwanya rero niba ukeneye gusama!
Niba ariko urwo rurenda ujya ugira mu gituba rutuma
-uryaryatwa,
-ukokerwa,
-rugahumura nabi
-cyangwa rugahindura ibara,ihutire kwa muganga kuko hashobora kuba hari mikorobi
yakwinjiyemo ,ariko ntugire ubwoba ngo ni imitezi kuko ishobora kuba ari na mikorobi isanzwe kuko n’utarabonana n’umugabo bishobora kumubaho kuko mikorobi ishobora kwinjirira mu gituba nk’uko yakwinjirira ahandi ku mubiri.
13.MBESE KWIKINISHA HARI ICYO BYA NTWARA
Kwikinisha ni inkota itemera impande zombi,ugomba kuyikoresha witonze kuko urebye nabi wakwitema!Abantu benshi ntibabivugaho bimwe,bamwe babirwanya bivuye inyuma,abandi bakabishyigikira bivuye inyuma.
Kwikinisha bikurinda
-gutekereza cyane
-Bituma amaraso yasigaye mu nda yo mu kwezi ashirayo vuba ku bakobwa
-Ushobora guhita usinzira wari wabuze ibitotsi
-Bifasha umubiri kwirinda indwara
-Bituma ugwa neza,ntugire umushiha
-Bituma utiriranwa imishyukwe,urarikiye by’indengakamere ikindi gitsina.Uba ugishaka,ariko ntuba umusazi ku buryo wakikoza isoni.
-Bituma udakunda kwiroteraho kenshi.
-Byakurinda kuba wafata ku ngufu
-BYakurinda kwandura Sida,imitezi,n’izindi ndwara z’igitsina-kwikinisha ni uburyo kamere bwo kumenya imiterere y’umubiri wawe
Icyitonderwa
–kwikinisha ntibigomba gusimbura imibanire isanzwe hagati y’ibitsina bitandukanye.Ntibigomba kukubuza gushaka uwo mushobora kubana muhuza ibitsina bitabangamiye umutekano wanyu.
-ni bibi niba ari bwo buzima bwonyine ubona bushoboka
-ni ibintu ushobora gukora kugira ngo wirinde mu gihe ibyiza bibiruta utarabibona
-nta cyaha kirimo.Ugomba kubiha gahunda ntibigomba kuyiguha.Kubyita icyaha bizatuma uba umugaragu wabyo ukaba wabikora utanabishakaga.
-niba ufite uwo mwashakanye cyangwa mwashimanye,ugomba kumwitaho,mugakomeza urukundo,mugashimishanya kugira ngo utavaho ukunda kwikinisha kumuruta.
-ushobora gutwarwa na byo nk’uko ibindi bintu biryoha mu buzima bijya bitwara abantu n’akayoga,agatabi n’ibindi bikaba byatuma ugira ubunebwe bwo kwita ku mugore wawe,cyangwa kujya gushaka inkumi niba uri umusore.Ugomba kwitonda kugira ngo utavaho ugirwa umugaragu n’ikintu cyari kigufitiye akamaro.